text:
sam.
26
janv.
2013
ISOMO RYA MBERE
Igitabo cy’Umuhanuzi Nehemiya (Neh 8, 1-4a.5-6.8-10)
Hari mu mboneko z’ukwezi kwa karindwi, 1maze imbaga yongera gukoranira ku kibuga cy’imbere y’Irembo ry’Amazi, bose bashyize hamwe. Nuko babwira Ezira umwanditsi, ngo azane igitabo cy’Amategeko ya Musa, Uhoraho yari yarahaye Israheli. 2Ezira umuherezabitambo, azana igitabo cy’Amategeko imbere y’ikoraniro ryose. Kuri uwo munsi wa mbere w’ukwezi kwa karindwi hari hateraniye abagabo, abagore, mbese n’abandi bose baciye akenge. 3Nuko kuva mu museke kugeza ku manywa y’ihangu, Ezira asomera icyo gitabo aho ku karubanda imbere y’Irembo ry’Amazi, hateraniye abagabo, abagore, mbese n’abandi bose baciye akenge. Imbaga yose yari yitonze, bateze amatwi igitabo cy’Amategeko. 4aUmwanditsi Ezira yari ahagaze ahantu hirengeye bari bamuteguriye bakoresheje ibiti. 5Ezira abumbura igitabo bose bamureba, kuko aho yari ahagaze yabasumbaga uko bangana, maze akimara kukibumbura imbaga yose irahaguruka. 6Ezira abanza gushimira Uhoraho, Imana y’Igihangange, maze imbaga na yo ishyira amaboko ejuru, bose bakikiriza icyarimwe bati “Amen ! Amen !” Nuko barunama bapfukamira Uhoraho, bubitse uruhanga ku butaka. 8Ibyo Ezira yamaraga gusoma mu gitabo cy’Amategeko y’Imana, yabihinduraga mu rurimi rwa bose kandi akabibasobanurira, maze bakabyumva.
9Nuko (Nehemiya, Umunyacyubahiro,) Ezira umuherezabitambo n’umwanditsi, hamwe n’Abalevi basobanuriraga rubanda, babwira imbaga bati “Uyu munsi weguriwe Uhoraho Imana yanyu ! Mwigira agahinda nk’aho mwapfushije kandi mwirira !” Koko kandi imbaga yari yamaze kumva ayo magambo, maze bose baraturika bararira. 10Ezira arongera arababwira ati “Nimugende murye inyama z’amatungo y’imishishe, munywe n’inzoga ziryohereye kandi musangire n’abatagize icyo bategura ; kuko uyu munsi weguriwe Nyagasani. Ntimugire agahinda, kuko ibyishimo by’Uhoraho ari byo buhungiro bwanyu.”
ZABURI (Zab 19 (18), 8, 9, 10, 15)
Inyik/Ibyishimo by’Uhoraho ni byo buhungiro bwacu.
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Amagambo mvuga n’ibyo umutima wanjye uzirikana,
nibijye bikunogera, wowe Uhoraho,
Rutare nisunga n’umurengezi wanjye !
ISOMO RYA KABIRI
Ibaruwa ya mbere Mutagatifu Pawulo Intumwa
yandikiye Abanyakorinti ( 1Kor 12, 12-30)
Bavandimwe, 12mu by’ukuri umubiri ni umwe kandi ugizwe n’ingingo nyinshi ; ariko izo ngingo zose n’ubwo ari nyinshi zigize umubiri umwe : ni ko bimeze no kuri Kristu. 13Twese twabatirijwe muri Roho umwe ngo tube umubiri umwe. Twaba Abayahudi cyangwa Abagereki, twaba abacakara cyangwa abigenga, twese twuhiwe Roho umwe. 14Koko rero umubiri ntugizwe n’urugingo rumwe gusa, ahubwo ugizwe na nyinshi. 15Niba ikirenge kivuze kiti “Niba ntari ikiganza nta ho mpuriye n’umubiri”, byakibuza kuba urugingo rw’umubiri ? 16Niba ugutwi kuvuze kuti “Ubwo ntari ijisho nta ho mpuriye n’umubiri”, byakubuza kuba urugingo rw’umubiri ? 17Niba umubiri wose ubaye ijisho, kumva byaherera he ? Niba byose bibaye ugutwi, uguhumurirwa kwaherera he? 18Noneho rero Imana yagennye umwanya wa buri rugingo mu mubiri uko yabyishakiye. 19Yabaye byose byarabaye urugingo rumwe, umubiri wari kuba he ? 20Ingingo rero ni nyinshi, ariko umubiri ukaba umwe.
21Ijisho ntirishobora kubwira ikiganza ngo “Singukeneye”, n’umutwe ngo ubwire ibirenge uti “Simbakeneye”. 22Byongeye kandi n’ingingo zisa nk’aho ari nta ntege na zo ziba ngombwa, 23ndetse n’izo dukeka ko zisuzuguritse ni zo twubaha cyane, maze izirusha izindi gutera isoni tukarushaho kuzubahiriza. 24Naho ingingo zacu ntizijya ziduhangayika. Cyakora Imana yateye umubiri ku buryo buha icyubahiro ingingo zari zitacyifitemo, 25ari ukugira ngo umubiri utibyaramo amakimbirane, ahubwo ingingo zose zibe magirirane. 26Niba hari urugingo rubabaye, izindi zose zisangira ako kababaro ; niba hari urugingo rumerewe neza, izindi na zo zirishima.
27Namwe rero muri umubiri umwe ari wo Kristu, kandi mukaba ingingo ze buri muntu ku giti cye. 28Bityo rero abo Imana yashyizeho muri Kiliziya, aba mbere ni intumwa, aba kabiri ni abahanuzi, aba gatatu ni abigisha. Hanyuma ikurikizaho abakora ibitangaza ; abafite ingabire yo gukiza abarwayi, iyo gutabarana, iyo kuyobora n’iyo kuvuga mu ndimi. 29Mbese bose ni intumwa ? Bose se ni abahanuzi ? Cyangwa ni abigisha ? Mbese bose bakora ibitangaza ? 30Cyangwa bafite ingabire yo gukiza ? Bose se bavuga mu ndimi ? Cyangwa bose bazi kuzisobanura ?
IBANGONDIRIMBO RIBANZIRIZA IVANJILI (Lk 4, 18)
Alleluya Alleluya.
Nyagasani yohereje Yezu Umugaragu we,
kugeza Inkuru Nziza ku bakene,
no gutangariza imbohe ko zibohowe.
Alleluya.
IVANJILI
+ Luka (Lk 1, 1-4 ; 4, 14-21)
1,1Ubwo benshi batangiye kwandika barondora ibyabaye muri twe, 2mbese nk’uko twabigejejweho n’ababyiboneye kuva mu ntangiriro, ari na bo bari bashinzwe kwamamaza ijambo ry’Imana, 3nanjye maze kubaririza neza uko byagenze kuva bigitangira, niyemeje, nyakubahwa Tewofili, kukwandikira ayo mateka nyakurikiranyije, 4ngo umenye nyakuri ukuntu inyigisho washyikirijwe zihamye.
4,14Nuko Yezu asubira mu Galileya yuzuye ububasha bwa Roho Mutagatifu, aba ikirangirire mu gihugu cyose. 15Yigishirizaga mu masengero yabo, maze bose bakamushima. 16Hanyuma ajya i Nazareti aho yari yararerewe, maze nk’uko yabimenyereye yinjira mu isengero ku munsi w’isabato ; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura abona ahanditse ngo
18 “Roho wa Nyagasani arantwikiriye,
kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe,
n’impumyi ko zihumutse, n’abapfukiranwaga ko babohowe,
19kandi namamaze umwaka w’impuhwe za Nyagasani.”
20Yezu abumba igitabo, agisubiza umuhereza maze aricara. Mu isengero bose bari bamuhanze amaso. 21Nuko atangira kubabwira ati “Ibiri mu isomo mumaze kumva, mumenye ko byujujwe uyu munsi.”


c: text/html

text:
Mbabajwe nabo bayobya nga barabayobora kdi ntaho babajyane pe bifitiye izindi nyungu. Musome aha:Yeasaya 57:15 Hagira hati:Nimwumve uko iyo iri hejuru cyane,ituye ahahoraho ivuga,izina ryayo ni Uwera iravuga iti"Aho ntuye ni hejuru kandi harera.Mbana n'ufite umutima umenetse wicisha bugufi,kugirango mpembure imyuka y'abicisha bugufi,mpembure n'abafite imitima imenetse. Mika 3:5 Ibi nibyo Uwiteka avuga ku bahanuzi bayobya ubwoko bwanjye,batega akanwa kabo kugira ngo babuhanurire bati"Ni amahoro,kandi utagize icyo ashira mu kanwa kabo bitegura kumurwanya. Mwitondere ibyo mubona ubu bifite icyo bisobanuye kubareba kure mubyo gusenga.
igisimba peace - 9/01/2017 saa 09:22

robotstxt: allowed

filter: keep


text:
Insengero zitandukanye zigira amakorali y’abana aho bigira hamwe kuririmba indirimbo zihimbaza Imana. Usibye rero kuba byakuza impano ku mwana uyifite, hari n’ibindi byiza bifasha umwana nkuko twabihejejweho na Elysee Iyamuremye umutoza wa choralee y’abana.Bimwe mu byo yavuze ni ibi :
1. Kugira ibitekerezo byagutse : umwana uba muri chorale agira bitekerezo byagutse kubera gahunda zo guhimba indirimbo, gushaka insanganya-matsiko abana bose bagira uruhare mu gutekereza icyo baganishaho, gufatanya kunoza injyana, gufatanya gukosora… byose bituma abana batekereza kandi bakagira ibyo bunguka mu bwenge.
2. Gufata mu mutwe : ubundi umwana amenyera gufata mu mutwe ibyo yiga kw’ishuli kubera ko mwalimu cyangwa umubyeyi abimubaza, ibyo bituma abifatana ubwira n’agahato (pressure) akaba yanabyibagirwa vuba, ariko muri chorale hamufasha kumenyereza ubwonko gufata neza yitonze kandi yishimiye ibyo afata kuko aba abihuriyeho n’abandi kandi batarushanwa.(enjoyment).
3. Gutinyuka kuvugira mu ruhame(Audiency) : umwana uba muri chorale amenya uko yifata imbere y’abantu niko agashira ubwoba bigatuma akura atari intinya-maso, bityo akaba umuntu wizewe muri society ndetse nawe ubwe akigirira icyizere. Aha twumve neza ko gutinyuka audiency bitandukanye no kuba umushizi w’isoni.
4. Kubaha umuntu wese : umwana uba muri chorale arubaha cyane, ibyo ahanini biterwa no kubahana kuba hagati y’abana ubwabo ndetse n’umuyobozi. Biterwa kandi nuko ibyo bakora bose baba babikunze kandi bahuje. Twibuke kandi ko abana basenga bigishwa guca bugufi bigatuma bagira ikinyabupfura no kubaha.
5. Kugira umwete : ni ingenzi cyane kubona umwana wawe akorana umwete ibintu byose, ibi byoroshye cyane ku mwana uba muri chorale, kuko buri gihe baba bafite intego bagomba kugeraho mu gihe runaka. Igihe abana bari kumwe, bakora ikintu kimwe bishimiye kandi bafite intego bibatera umwete, umwana akamenyera gukorana umwete n’ubushake.
6. Gukoresha igihe neza :na byo ni byiza cyane, kandi biterwa n’uko muri chorale bagira amategeko bagendera ho. Ayo mategeko niyo abafasha kugendana neza n’umuyobozi ndetse nabo ubwabo, niyo mpamvu igihe cyabo bagikoresha neza, birirnda gukererwa muri gahunda bihaye.
Si ibyo gusa , Elysee akomeza avuga ko kuba umwana yamenya kuririmba akiri muto ntako bisa, bishobora gutuma umwana akuza impano ye ikazamugirira akamaro akuze kuko tuzi ingero nyinshi z’abahanzi bakomeye mu gihugu no hanze batangiye baririmba muri chorale,
Ushaka gushyira umwana muri choralei wamutangiza afite imyaka 4-5.
Ibyiza byo gushyira umwana muri korari
Insengero zitandukanye zigira amakorali y’abana aho bigira hamwe kuririmba indirimbo zihimbaza Imana. Usibye rero kuba byakuza impano ku mwana uyifite, hari n’ibindi byiza bifasha umwana nkuko twabihejejweho na Elysee Iyamuremye umutoza wa choralee y’abana.Bimwe mu byo yavuze ni ibi :


text:
Iyo uganiriye na bamwe mu bakristo basengera mu matorero atandukanye hano mu Rwanda, usanga bashimira abashumba babo kuri byinshi baba gezaho by’umwihariko kubagezaho ubutumwa bw’ijambo ry’Imana. Ariko nubwo bishimira uburyo abo bashumba babafasha mu by’umwuka ndetse hakaba nabamwe bemerako babasengera bagakira zimwe mundwara baba barwaye, hari n’abandi bavugako hari bamwe mu bashumba babangamira abakristo babo muri gahunda zimwe ziba zibagenewe abakristo.
Iyo uganiriye na bamwe mu bakristo basengera mu matorero atandukanye hano mu Rwanda, usanga bashimira abashumba babo kuri byinshi baba gezaho by’umwihariko kubagezaho ubutumwa bw’ijambo ry’Imana. Ariko nubwo bishimira uburyo abo bashumba babafasha mu by’umwuka ndetse hakaba nabamwe bemerako babasengera bagakira zimwe mundwara baba barwaye, hari n’abandi bavugako hari bamwe mu bashumba babangamira abakristo babo muri gahunda zimwe ziba zibagenewe abakristo.
Imirasire.com igiye kubagezaho ibintu bi 5 bamwe mu bakristo binubira abashumba babo mu kutubahiriza ibyufuzo byabo.
Twa bashije kuvugana na bamwe mu bakristo b’amatorero atandukanye baduhamiriza ko hari bimwe mu byo abashumba babo bababangamiraho.
1: Kutubahiriza amasaha y’amateraniro
Iki kibazo cy’uko hari bamwe mu bashumba batubahiriza amasaha yagenwe y’amateraniro ni ukuvuga igihe cyo gutangira kw’amateraniro ndetse n’igihe cyo ku guhumuza, biri mu byo abakristo binubira aho bavuga ko basabwa gutangira amateraniro saa 09h za mugitondo bagomba guhumuza amateraniro saa 12h z’amanywa.
Kuri iyi ngingo usanga bamwe mu bakristo bahagera mu masaa 08h bazindutse ariko bakababazwa n’uko usanga umushumba wabwirije “w’igishije” abatinza mu materaniro ugasanga hari aho bifata mu masaa 13h 45 hakaba na bamwe bageza mu masaa 14h bityo abakristo bakibaza uburyo baba bubahirije isaha yo gutangira ariko umushumba akananirwa kubahiriza igihe cyo guhumuza amateraniro, bityo bigafatwa nko kutubahiriza gahunda kwa bamwe mu bashumba.
2: Ubwoko bw’amaturo basabwa gutanga amwe batamenya n’icyo akoreshwa.
Bamwe mu bakristo bavuganye n’umunyamakuru w’imirasire bemeza ubwinshi bw’amaturo basabwa gutanga buri cyumweru baje mu materaniro biri muri bimwe abakristo binubira ku bashumba babo, aha bavugako bimaze gukabya ku mafaranga atangwa nk’amaturo kuko usanga hari n’atangwa batazi icyo akora; urugero bavuga ko ubusanzwe baziko hari amaturo y’ubwoko 2 aho bavuzeko bemera amaturo asanzwe ndetse ba kemera n’ituro ry’akimwe mu icumi rizwi nk,icya cumi.
Ariko abakristo bemezako hari aho usanga bazanye uduseke two guturiramo tugera kuri 5. Agaseke kambere ba kavugako ari akamaturo asanzwe, agaseke ka kabiri bakavuga ko ari akamaturo y’ishimwe, agaseke kagatatu kakaba ari amaturo y’icyacumi, agaseke ka kane n’amaturo yo gufasha abakene, agaseke kagatanu bakavuga ko ari ituro ry’abashyitsi.
Aha ni ho abakristo bahera bavuga ko ari ubucuruzi bwadutse mu matorero ari nayo ntandaro ahanini usanga bamwe mu bakristo bagirana n’abashumba babo bigatuma bamwe bafata icyemezo cyo gusohoka mu itorero bakajya ahandi cyangwa bagashinga iryabo torero.
3:Amazina y’ibyubahiro abashumba b’amatorero biyita.
Ku kibazo cy’ayo mazina bamwe mu bashumba biyita twavuga nk’abitwa ba Bishop, Apostle, Umuhanuzi n’ayandi, abakristo bamwe twaganiriye batubwiye ko mu byukuri binubira uburyo abashumba babo biyita amazina y’ibyubahiro ku nyungu zabo bwite, umwe yagize ati: "Mu byukuri ujya kumva mugitondo ukumva ngo Pasteur runaka yabaye Bishop cyangwa yabaye Apostle n’andi mazina, ibi bakabikora mu rwego rwo ku gundira ubuyobozi mw’itorero dore ko iyo wamaze kuba Bishop cyangwa Apostle uba umushumba by’iteka ryose (Burundu) ntawe ushobora kugusimbura kuri uwo mwanya mu itorero"
4:Uburyo bamwe mu bayobozi b’itorero bajyaho(uburyo ba torwa)
Bamwe mu bakristo bavuga ko batajya bishimira uburyo comite nyobozi y’itorero ujyaho dore ko nta bisabwa bihambaye umuntu aba yujuje ngo atorwe, igisabwa ni ukuba uri inyangamugayo kandi wubahiriza gahunda z’itorero ariko ibyo byose ntabwo birebwa kuko bavuga ko iyo udafite amafaranga menshi yo gutanga mu gihe habayeho gahunda yo kwitanga.
Ngo n’iyo waba uzi bibiliya mu mutwe nk’uko umuntu afata isengesho ibyo ntacyo byakumarira, kuko ntabwo waba umudiyakoni cyangwa undi mwanya mu itorero kuko bareba umuntu witanga amafaranga menshi, mu gihe hari igikorwa cy’itorero giteganyijwe cyangwa niba utanga ka kayabo twavuze haruguru kajyanye n’ubwoko bw’amaturo atangwa, bityo ibi abakristo bakabifata nko kuzitira impano umuntu aba afie muri we.
5 Ingendo za hato nahato zikorwa n’abashumba bajya hanze y’igiuhugu.
Ikindi abakristo binubira gikorwa n’abashumba babo ni uko bamwe bahora mu ngendo zo hanze y’igihugu bavuga ko bagiye kuvuga ubutumwa, aha abakritso bakibaza niba abanyarwanda baramaze kwakira ubutumwa kuburyo baba basagurira n’amahanga.
Abakristo bavuga ko abashumba bahora mungendo hanze y’igihugu kandi baba bakoresha umutungo w’itorero ugasanga umushumba amaze n’amazi 3 cyangwa anarenga ngo yagiye mu butumwa hanze, yaba akigera mu gihugu ukumva ku cyumweru baratubwira ngo ni mwitange umushumba w’itorero agiye kujya kuvuga ubutumwa mu mahanga.
Ibi abakristo bakabifata nko kutamenya aho ayomafaranga abakristo batanga aba yaturutse, dore ko hari aho usanga mu kwezi kumwe umukristo ashobora gutanga amafaranga atarimunsi y’ibihumbi 20 kandi rimwe narimwe usanga ari nta mikoro baba bafite. Ibi nabyo bikaba biri mu byo abakristo binubira ku bashumba babo.
Ngibi ibintu bi 5 abakristo binubira abashumba babo bifuza ko bagiye bajya inama mbere y’uko babagezaho imyanzuro iba rimwe narimwe baba batazi aho yateguriwe.
Ese Wowe ubibona ute?
John Bagabo
Ibitekerezo
Abantu bishakira business bagacuruza phsychologies cg amarangamutima yabantu abantu barangiza bakikuraho utwabo bakaduha abigize abakozi b'Imana. Kuki badafata urugero kuri Christ. Ko ubona muri bose ntawicisha bugufi ko baba bizamuye bigize ibitangaza ngo abantu babafate nk'Imana. Sinzi ikinyamakuru cyabise ibiryabarezi nabakristo bemera gushukwa nabo bakitwa abarezi. Mwabantu mwe muve kubantu bakorera inda zabo biyita abakozi b'Imana. Tumenye ubwenge twigire kuri Yesu tureke gukurikira abantu bakurikira inyungu zabo ngo batumareho utwacu. Kanda hano umusubize
Ahubwo rero buriya ntimusarare kurivyo.Barabizi niba bakora barondera inyungu zabo.Bareke Imana izabibabaza bidatevye.Kimwe gusa ntimubacire imanza.Kuko ngo ntagutosora igitotsi kiri mu jisho ry'uwundi nawe oryawe harimo ikigiga.Murakoze. Kanda hano umusubize
Muri Anglican i Remera Umushumba yubahiriza igihe,kandi biradushimisha.keep it up Rev Can Antoine Rutayisire. Kanda hano umusubize
ibyo ni ukuri. Kanda hano umusubize
Muri Anglican i Remera Umushumba yubahiriza igihe,kandi biradushimisha.keep it up Rev Can Antoine Rutayisire. Kanda hano umusubize
ikibazo,n'inzu ya gisozi-ADEPR igiye gutuma tutazaronka ijuru pee!ibihumbi 20000bagiye baca buri muntu nimenshi cyane!!!! Kanda hano umusubize
mubura ijuru kubera iki ? hari uwabashyizemo umugozi ? ldini n'ijuru bihuriye he ? Kanda hano umusubize
Muri Anglican i Remera Umushumba yubahiriza igihe,kandi biradushimisha.keep it up Rev Can Antoine Rutayisire. Kanda hano umusubize
Mwibagiwe kuvugako basambanya abayoboke babo.Haruwabasambanyaga avugako arikuvana satani mugitsinacyabo. Kanda hano umusubize
Muri Bethel ntitubipa Imana soma ibyakozwe n, Intumwa 20:7-10 Kanda hano umusubize
Muri Anglican i Remera Umushumba wacu ndamushimira yubahiriza igihe.keep it up Rev.can Antoine Rutayisire Kanda hano umusubize
urakoze rwose natwe abasengera bethel remera dukunda urusengero rwacu ariko umushumba twamusaba ko yazagya a gerageza ukubahiriza igihe kuko turarambirwa ibyo avuze bigashyikaho tutagifashwa azagye a gerageza agire finishing murakoze Kanda hano umusubize
Mbega mbega no munzu y, Imana habamo ababiper koko usoma ibyakozwe nintumwa 20:7-10 muri Bethel ntitubipa Imana wowe ntago uruwa Bethel warihitiraga Kanda hano umusubize
AHAAJYEWENDUMIWE GUSA IMANA NIDUTABARE Kanda hano umusubize
ko mutavuze kugoreka ijambo ry'Imana ku bushake cg kurobanura ku butoni mu mategeko ya biblia kubera inyungu runaka bagendereye. Ex: kwitanga bakaguha Microphone ngo uvuze impanda bose bamenye ko watanze byinshi Kanda hano umusubize
Icyo mbonyemo ni uko bidakwiye ko ituro ryo gufasha abakene ari ryo rigenerwa agaseke gato cyane kuriya, kuko umurimo w'itorero wa mbere ni ukwakira Kristu buri munsi cyangwa buri mwanya, no gufasha abayoboke kumwakira ku buryo buhoraho, nta kumwimura. Kristu rero tumwakira muri bagenzi bacu baciye bugufi mu buryo bunyuranye: Abakene, abarwayi, imbohe, abacoceye ni ukuvuga abambaye ubusa,imfubyi, abapfakazi............... Kanda hano umusubize
None se abakenebafasha nabo murusengero cg nabo hanze. Kanda hano umusubize
Urakoze John Bagabo.Tugomba kureba ibintu nkuko Bible ibibona.Niyo mpamvu tugomba kwiga Bible neza,kugirango Pastors batatubeshya.Kubera ko abantu batazi Bible,niyo mpamvu Pastors n'abapadiri bababwira ibintu byose bakabyemera.Reka ngende ngusubiza ku ngingo wagiye uvuga.Icya mbere,Pastor cyangw Padiri,twese tuzi uko bajyaho.Bamwe bajyaho kubera ko bize amashuri runaka,abandi bakishyiraho.Ntabwo ari imana ibashyiraho.Ariya ma Titles biha,ushatse wese arayiha.Umugabo aba Apotre,umugore we akaba Pastor cyangwa Bishop.Reba ingero za Apotres Gitwaza,Masasu,Francois Nkurunziza,etc...Abagore babo ni ba Pastors cyangwa Bishop.Ibi byose nibo babyigira kugirango bakire vuba.Bible ibuza abagore kuyobora amadini.Byisomere muli 1 Abakorinto 11:3,Abefeso 5:22 na 1 Abakorinto 14:35.Naho kubyerekeye AMATURO (icyacumi),Pastors bagoreka Bible kugirango babona uko barya amafranga y'abantu.Ntabwo bereka abayoboke babo ko Icyacumi cyari kigenewe gusa ABALEWI kubera impamvu yumvikana dusoma muli Kubara 18:21-24.Ntabwo babigisha ko YESU yatubujije kwigisha dusaba umushahara n'icyacumi (Matayo 10:8).Intumwa za YESU zose,zabwirizaga ku buntu.Ahubwo zigakora zikitunga (Ibyakozwe 20:33).Bible ivuga ko abiyita abakozi b'imana,ahubwo ari abakozi b'inda zabo (Romans 16:18).YESU n'abigishwa be,birirwaga mu mihanda babwiriza.Nta na rimwe mwabona Padiri cyangwa Pastor bari mu mihanda babwiriza.Baba bibereye muli Shuguri nk'abandi bose.Uwabima icyacumi,nta numwe wakongera kubona.Ubabona isaha imwe ku cyumweru cyangwa kuwa 6,baje gutwara icyacumi.Ntabwo ari abakozi b'imana kuko batigana YESU n'abigishwa be.Umukristu nyakuri bivuga umuntu ukora ibyo YESU yadusabye.Ababirengaho nkana,baba ari abakozi ba Satani kuko baba bishakira inyungu zabo (anafranga),babanje kugoreka Bible (Bible twisting). Kanda hano umusubize
Ahubwo se wowe ubu usobanukiwe n'ibyo uvuga?ikindi gutunga urutoki padiri cg pastor siko gusobanukirwa kuko nta burenganzira bwo kubashinja ufite. Ubatunga rumwe enye zigasigara zitunze kuri wowe. Bwira abantu ibibafasha wikwibasira abakozi b'Imana kuko si wowe wabahamagaye Kanda hano umusubize
Mbona abinuba, bajya bakora icyabajyanye kdi mugutura ntibarebere kumaso yabandi, bagakora icyo bamanya numutima nyuma ibyabashumba, Mu Ijuru Hari Imana Izaca imanza kdi zitabogamye. Nyuma yibyo uzanagera aho abantu batagihimbaza Imana ahubwo, banezezwa numushumba, abandi bizera Imana cyangwa bagira icyifuzo cyo gisengera biganye abashumba babo. Urugero: Nkumushumba akikora azindutse ati tugomba gusenga tukiyiriza iminsi 10 urugero, ako kanya nabadafite gahunda muribo bati yego, bakaza biganye aribyo bituma ntabisubizo biza kuko Bose badahuje umutima. Murakoze! Kanda hano umusubize
Ibibintu birababaje cyane kandi aba babikora bazabibazwa n ' Imana ihoraho kuko siyo ubwayo iba yabatumye izo ndonke zose gusa abasengera mukuri no mumwuka batishushanya bagiye guhembwa! Kanda hano umusubize
ntimubeshere abizera,bimwe mubyo musakaza muba mubesha peee! Kanda hano umusubize


text:
Feb 11, 2016 Bienvenu Ndacyayisenga Ayo Hanze 0
Nitwa Anna ntuye Tabata, navutse mu mwaka 1987 mvukira Dar es Salaam , nkaba narize amashuri yisumbuye na kaminuza, ntanze ubu buhamya kugirango bubere isomo rikomeye barumuna banjye nabakuru banjye, njye ubabwira ibi ubu ndi kwa muganga nkaba naranduye virus itera sida.
Atangaza ubuhamya bwe yatangiye agira ati ; nakijijwe mu mwaka 2003 kandi nukuri nabonye Imana mu buzima bwanjye bw’agakiza, mu byukuri nishimiye ubuzima narindimo kuko abayobozi banjye n’umushumba wacu bose barankundaga cyane, ikindi kandi nari umuyobozi wo kuramisha aho kurusengero.
Nyuma yo kurangiza amashuri yanjye nahise ngira amahirwe yo kubona akazi keza muri Bank imwe yahano mu munjyi wa Dar es Salaam, imyaka yakomeje kugenda mbona ko n’igihe cyo kurongorwa kigeze, aho kurusengero hari umusore umwe wakundaga gusenga Imana cyane agakunda no kwitanga cyane kubyumurimo w’Imana , bidatinze uwo musore yaje kunkunda ambwira ko yifuza ko twabana nkamubera umugore nanjye ndamwemerera kuko nabonaga igihe cyo kurongorwa kigize.
Ikibazo naje kugira ni uko uwo musore namurushaga amashuri kuko we yari yaragarukiye muwa kane kandi akaba yakoraga ubucuruzi buciriritse cyane bumufasha mubuzimabwe bwaburi munsi gusa, hari nkigihe natekerezaga kumureka kuko nabonaga atankwiriye kandi njye narashakaga umusore undusha amashuri cyangwa amafaranga, mubyukuri ibi byambereye umutwaro utoroshye.
Uwo yashatse kubibwira Pasiteri ko dukundana ndamubwira ngo nabe aretse gato kugirango tubanze tumenyane bihagije, mubyukuri sicyo nashakaga ahubwo nagiragango mwime igihe cyanjye mbanze ntegereze ko hashobora kuzaza undi umeze nkuko nifuzaga bityo mpite mukatira.
Ntibyatinze umusi umwe narindi kurusengero umusore umwe ampa rifuti mu modoka turanjyenda ariko twese ntawavugishaga undi, mu mutima wanjye naratekerezaga nkavuga ngo uyuniwe musore ukwiye kuba umugabo wanjye ariko ntakintu nashoboraga kumubwira. Urugendo rwarakomeje tugera murugo mvamo,
Nyuma yo kuvugana nawe nibwo natangiye kwanga wamusore wambere no kumusuzugura kuburyo ntashakaga kubona ampamagara cyangwa ngo anyoherereze ubutumwa bugufi, gusa uwo musore yacaga bugufi cyane kandi akitonda agahora abwira ko hari igihe ubuzima buzahinduka tugatera imbere twembi, ariko njye kuva icyo gihe ntakintu cye nongeye gushaka kumva mu matwi yanjye.
Naje gusoho kana nuwo mukunzi wanjye munshya dusohokera muri Serena hashize umwanya muto ugera nko ku masaha 2 yahagurutse anjya mu rwiherero, uwo munsi nibwo namenye ko ari umuyobozi wa kampani imwe yahano muri uyu munjyi kandi yari yarize afite Masters, nibwo namenye ko ndikumwe n’umunyacyubahiro kandi mpita ntekereza ko kurusengero nibamenya ko nkundana nawe bazanyubaha birenze.
Yaje kugaruka aricara mbona aratuje cyane nk’umuntu uri gutekereza ikintu gikomeye, arangije arambaza ngo; Anna wazashyingirwana najye ?(will you marry me) mu byukuri kubera ko nari ntegereje irijambo igihe kirekire rero sinatinze kumwemerera nanjye ndamusubiza nti ; yes baby !! yarahagurutse arampobera cyane nanjye nahise nemera ntazuyaje.
Nd. Bienvenu
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Amaraso ya muntu agira ubwoko bune bitewe n’umuntu ku giti cye cyangwa bigaturuka ku babyeyi(Genes). Habaho ubwo ko O, A,B ndetse na AB, buri wese agira ubwoko bumwe muri ayo. Gusa benshi ntibakurikirana ngo bamenye ubwoko bw’amaraso yabo ngo bamenye uko bitwara cyangwa ngo bamenye ibiribwa bakwiye gufata bijyanye n’ubwoko bw’amaraso bafite.
Ese wakwibaza ko ibiribwa dufata bigomba kujyana n’ubwoko bw’amaraso dufite, O,A,B na AB ko bifasha kugabanya umubyibuho ukabije kandi bigatuma ubuzima(...)
Amaraso ya muntu agira ubwoko bune bitewe n’umuntu ku giti cye cyangwa bigaturuka ku babyeyi(Genes). Habaho ubwo ko O, A,B ndetse na AB, buri wese agira ubwoko bumwe muri ayo. Gusa benshi ntibakurikirana ngo bamenye ubwoko bw’amaraso yabo ngo bamenye uko bitwara cyangwa ngo bamenye ibiribwa bakwiye gufata bijyanye n’ubwoko bw’amaraso bafite.
Ese wakwibaza ko ibiribwa dufata bigomba kujyana n’ubwoko bw’amaraso dufite, O,A,B na AB ko bifasha kugabanya umubyibuho ukabije kandi bigatuma ubuzima bugenda neza? Umuganga mu bijyanye n’imirire Peter J. D’Adamo, yagaragaje ko ibiribwa ufata bigira ingaruka ku bwoko bw’amaraso ufite.
Ngo igihe rero ukurikije indyo ijyane n’ubwoko bw’amaraso yawe byorohera umubiri gutoranya ibiwutunga neza, bikagabanya umubyibuho ukabije, bigatera imbaraga ndetse bikanarinda umubiri indwara sitandukanye.
Ibi ni bimwe mu biribwa ukwiye gufata mu gihe ufite ubu bwoko bw’amaraso:
Ubwoko bw’amaraso O: Ngo igihe ufite ubu bwoko ugomba kwibanda ku biribwa bikungahaye kuri poroteyini(Protain) nk’inyama, amafi, inkoko, ibishyimbo, ibinyampeke, ndetse n’Imbuto.
Ubwoko bw’amaraso A: Abafite ubu bwoko bw’amaraso bo ngo ni byiza cyane, kwirira ubwoko bwose bw’Ibinyampeke ndetse n’imbuto ( ibishyimbo, imboga) byibura buri munsi kuko ngo abantu bafite ubu bwoko baba bafite umudahangarwa bw’ibyiyumviro by’umubiri( Sensitive).
Ubwoko bw’amaraso B: abafite ubu bwoko bo bagirwa inama yo kwirinda gufata ibinyampeke nk’ibigori , amasaka, ingano , inyanya ndetse n’inyama z’inkoko. Ahubwo bagirwa inama yo kurya Imbuto,n’amagi ndetse n’inyama zidafite ibinure.
Ubwoko bw’amaraso AB: abafite ubu bwoko bo ibiryo bagomba gufata cyane cyane ni ibikungahaye kuri poroteyini nka soya, ndetse n’inyama z’udusimba two mu mazi( amafi n’ibindi peter akomeza avuga ko abantu bafite ubu bwoko bw’amaraso bakunze kuba bafite acide nke mu gifu, ndetse ko bagomba kwirinda kunywa ibiyobyabwenge nk’alukori, Itabi ndetse na kokayine.
Niba utazi ubwoko bw’amaraso yawe biragusaba kubishaka kugira ngo umenye ibiryo ugomba kurya. Bitewe n’ubwoko bw’amaraso uzasanga ufite bizagufasha kumenya ibiribwa uzafata.
Nyuma uzasanga niba ukunda inyama ntuzigera ukunda abantu bafite ubwoko bw’amaraso A bikundira Imbuto gusa.
Ariko ngo kubarwaye Diabetes bazabwirwa kurya ibiryo bikungahaye kuri poroteyine mu gihe undi muntu urwaye Diabetes ashobora kubuzwa poroteine bitewe n’ubwoko bw’amaraso afite.
Byongeye kandi , ubu bwoko bw’amaraso bujyana n’imyitozo ngorora mubiri abantu bakunze, gukora. Ngo ni byiza gutoranya siporo ukora ugendeye ku bwoko bw’amaraso yawe, urugero ngo abantu bagira ubwoko Abakunze gukina karate, tai chi,na Yoga naho ngo aba O bakikundira Gukora siporo yo kwiruka(Jogging).Amaraso ya muntu agira ubwoko bune bitewe n’umuntu ku giti cye cyangwa bigaturuka ku babyeyi(Genes).
Yanditswe na Ukurikeyimfura Leonce/MUHABURA.RW
My brother recommended I might like this blog. He was entirely right.
This post truly made my day. You can not imagine simply how much time I had spent for
this information! Thanks!
Also visit my web blog; top management consulting firms
Good post! We will be linking to this particularly great article on our site.
Keep up the good writing.
my page - super mario run hack
Yes! Finally someone writes about clash royale hack.
I just like the valuable information you supply to your articles.
I will bookmark your blog and test once more right
here frequently. I am moderately sure I’ll be told plenty of
new stuff proper here! Best of luck for the next!
my blog - super mario run hack
Have you ever thought about creating an ebook or guest authoring
on other sites? I have a blog centered on the
same information you discuss and would love to have you share some stories/information.
I know my visitors would appreciate your work.
If you’re even remotely interested, feel free to send me an e-mail.
My site: Ian Leaf New Zealand
Hi there I am so excited I found your weblog, I really
found you by mistake, while I was looking on Askjeeve for something
else, Regardless I am here now and would just like to say kudos for a remarkable
post and a all round entertaining blog (I also love
the theme/design), I don’t have time to look over it all at the minute but I have book-marked it and also included your RSS feeds, so when I have time I will
be back to read a great deal more, Please do keep up
the superb job.
Feel free to surf to my weblog - Domestic Assistance
I was suggested this web site through my cousin. I’m no longer positive whether or
not this publish is written via him as no one else know such certain approximately
my problem. You’re wonderful! Thank you!
Feel free to surf to my blog Aged Care


text:
Ingaruka z’ Icyaha Rev Karangwa Alphonse
Abaroma 6:12 - Noneho ntimukimike ibyaha mu mibiri yanyu izapfa, ngo mwumvire ibyo irarikira.
Abaroma 6:23 - kuko ibihembo by’ibyaha ari urupfu, ariko impano y’Imana ni ubugingo buhoraho muri Yesu Kristo Umwami wacu.
Nkuko tubisomye icyaha ni kibi cyane, ibihembo byacyo n’Urupfu kandi urupfu rw’iteka ryose. Ibihembo biragwira uzi ikintu gituma uzahembwa kubabara iteka ryose.
ICYAHA N’IKI?
Icyaha n’ugukora ibyo Imana itubuza, cyangwa kudakora ibyo idusaba muyandi magambo nukutagendera mu nzira itunganye ngo twumvire Imana .
- Icyaha n’Ugukora ibyo ubuzwa n’Amategeko
Icyaha nukwica amabwiriza ya society
Icyaha nukunyuranya n’Ubushake bw’Imana
Umutima wawe n’Umucamanza ukomeye ukubwira ko wakoze icyaha.
INGARUKA Z’ICYAHA
Icyaha kibuza Amahoro.
Icyaha kibuza Umutekano
Icyaha kicisha nyiracyo
Icyaha kigira ingaruka zikomeye k’Umuryango
ZIMWE MUNGARUKA Z’ICYAHA ZABAYEHO:
Icyaha cyatumye Umuntu atandukana n’Imana kizana umuruho umubabaro mwinshi mw’isi kubantu bose n’ibintu byose.
Icyaha cyatumye Kayini yica Abel
Icyaha cyatumye Isi yambere irimbuzwa amazi (umwuzure) maze harokoka Nowa n’Umuryango we.
Icyaha cyatumye Sodomu na Gomora harimbuzwa umuriro.
Icyaha cyatumye benshi mu Bisiraheri batagera ikanani bapfira mu butayu.
Imana iturinde icyaha kandi iduhe imbaraga zo kugitsinda
INGORANE ZIKOMEYE MURI IKI GIHE.
IBYAHA BIKOMEYE IMANA YANGA URUNUKA BIMEZE NKIBYAKORWAGA SODAMA NA GOMORA bimaze guhabwa intebe mw’isi no muma Leta menshi yo kwisi.
Abitwa abakozi b’Imana benshi nabo bemeye gushyingira abahuje ibitsina ibintu Imana yanga urunuka. Ibi kandi bisobanuye ko bishobora kuzateza akarengane gakomeye mugihe hari abazajya banga kubashyingira.
Icyaha kizabuza umuntu wese uko ameze kose ubushobozi bwose yaba afite, amafranga yose yaba afite, kwinjira mu bwami bw’Imana. Nongere mbabwire ngo ntubike icyaha muri wowe uko cyaba kimeze kose kuko nta cyaha gito imbere y’Imana
Ndabagira Inama zo kwitandukanya n’icyaha uko kingana kose.
Inzira nimwe gusa nukwizera Yesu akakogesha amaraso ye ukaba icyaremwe gishya, ninabyo tuzakomerezaho kuwa mbere utaha
Mbifurije umunsi ibihe byiza.
Rev. Karangwa Alphonse.


text:
Nyuma y’inyigisho natangije ivuga ku "Mana ihumuriza" uno munsi ndakomeza nsubiza ibibazo nabajije. Ninde ushobora guhumuriza umutima ubabaye?
Nashimishijwe n’iri jambo:
Abaheburayo 2:18
"Kuko ubwo yababajwe no kugeragezwa ubwe, abasha no gutabara abageragezwa bose."
Maze gutekereza kuri iri jambo, nibutse ko Yesu yanyuze mu bihe bikomeye byamubabaje. Yararenganye, yarabambwe, yarakibiswe, yambitswe ubusa, yarashinyaguriwe
Dore impamvu zituma ashobora guhumuriza:
1) Ibyo unyuramo byamubayeho;
2) Ibiguteye ubwoba yarabinesheje;
3) Yahawe inshingano zo guhumuriza ababaye nawe urimo. Aha nibutse amagambo yamuvuzweho:
"Yantumye no gushyiriraho itegeko ab’i Siyoni barira, ryo kubaha ikamba mu cyimbo cy’ivu, n’amavuta yo kunezerwa mu cyimbo cy’ubwirabure, n’umwambaro w’ibyishimo mu cyimbo cy’umutima wihebye (...) Yesaya 61:3.
Nshuti ndakumenyesha ko Yesu ashobora ku guhumuriza.
Ejo tuzakomeza iyi nyigisho ariko ndagusaba gusengera umuntu waba uzi wahungabanye.
Fidèle Masengo, Foursquare Gospel Church Kimironko masengof@yahoo.fr


text:
Abalewi 1
Ibitambo byoswa
1.Uwiteka ahamagara Mose, amubwira avugira mu ihema ryibonaniro ati 2.Bwira Abisirayeli uti: Nihagira umuntu muri mwe utambira Uwiteka igitambo, mujye mukura icyo mutamba mu matungo, mu mashyo cyangwa mu mikumbi. 3.Natamba igitambo cyo koswa kitagabanije cyo mu bushyo, atambe ikimasa kidafite inenge, agitambire ku muryango wihema ryibonaniro, kugira ngo yemerwe ari imbere yUwiteka. 4.Kandi arambike ikiganza mu ruhanga rwicyo gitambo cyo koswa, ni ho kizemererwa kumubera impongano. 5.Abīkīre icyo kimasa imbere yUwiteka, bene Aroni abatambyi bamurike amaraso yacyo, bayamishe impande zose zigicaniro cyo ku muryango wihema ryibonaniro. 6.Abage icyo gitambo cyo koswa, agicoce. 7.Bene Aroni umutambyi bashyire umuriro kuri icyo gicaniro bawugerekeho inkwi, 8.bene Aroni abatambyi bashyire igihanga nurugimbu nibice bindi ku nkwi ziri ku muriro wo ku gicaniro, igice cyose mu bwoserezo bwacyo, 9.ariko amara nibinyita abyoze, maze umutambyi abyosereze byose ku gicaniro, bibe igitambo cyoswa kitagabanije, igitambo gikongorwa numuriro cyumubabwe uhumurira Uwiteka neza. 10.Kandi natamba igitambo cyo koswa cyo mu mukumbi, intama cyangwa ihene, atambe isekurume idafite inenge. 11.Ayibīkīrire mu ruhande rwikasikazi rwigicaniro imbere yUwiteka, bene Aroni abatambyi bamishe amaraso yayo impande zose zigicaniro. 12.Ayicocemo ibice, birimo igihanga nurugimbu, umutambyi abishyire ku nkwi ziri ku muriro wo ku gicaniro, igice cyose mu bwoserezo bwacyo. 13.Ariko amara nibinyita abyoze, maze umutambyi abitambe, byose abyosereze ku gicaniro. Icyo ni igitambo cyoswa kitagabanije gikongorwa numuriro, cyumubabwe uhumurira Uwiteka neza. 14.Kandi natambira Uwiteka igitambo cyo koswa kitagabanije cyinyoni, atambe intungura cyangwa ibyana byinuma. 15.Umutambyi akizane ku gicaniro, anosheshe agahanga urwara akosereze ku gicaniro, amaraso yacyo agikandwemo avire ku rubavu rwigicaniro, 16.agikureho agatorero namoya yacyo, abijugunye iruhande rwiburasirazuba rwigicaniro, aho ivu riyorerwa. 17.Agitanyurane namababa, ariko ye kuyarekanya, umutambyi acyosereze ku gicaniro ku nkwi ziri ku muriro. Icyo ni igitambo cyoswa kitagabanije, igitambo gikongorwa numuriro cyumubabwe uhumurira Uwiteka neza.
Uri gusoma Abalewi igice cya:


text:
Abaroma 16
Intashyo
1.Mbashimiye Foyibe mushiki wacu ari we mudiyakonikazi wItorero ryi Kenkireya, 2.ngo mumwakire ku bwUmwami wacu nkuko bikwiriye abera, kandi mumufashe mu byo azabashakaho byose, kuko na we yafashije benshi barimo jye. 3.Muntahirize Purisikila na Akwila, bakoranye nanjye muri Kristo Yesu, 4.kandi bemeye gutanga imitwe yabo gucibwa kugira ngo bankize. Si jye jyenyine ubashima, ahubwo namatorero yo mu banyamahanga yose arabashima. 5.Muntahirize Itorero ryo mu rugo rwabo, muntahirize na Epayineto uwo nkunda, ari we muganura wabo muri Asiya bahindukiriye Kristo. 6.Muntahirize Mariya wabakoreye cyane. 7.Muntahirize na Andironiko na Yuniya dusangiye ubwoko, bari babohanywe nanjye ari ibirangirire mu ntumwa. Ni bo bambanjirije muri Kristo. 8.Muntahirize Ampuliyato uwo nkunda mu Mwami wacu. 9.Muntahirize Urubano ukorana natwe muri Kristo, na Sitaku uwo nkunda. 10.Muntahirize Apele wemewe muri Kristo. Muntahirize abo mu bo kwa Arisitobulo. 11.Muntahirize Herodiyoni dusangiye ubwoko. Muntahirize abo mu bo kwa Narukiso bari mu Mwami wacu. 12.Muntahirize Tirufayina na Tirufosa bakorera mu Mwami wacu. Muntahirize Perusi ukundwa, wakoreye mu Mwami cyane. 13.Muntahirize Rufo watoranijwe mu Mwami, na nyina ni nka mama. 14.Muntahirize Asunkirito na Fulegoni, na Herume na Patiroba, na Heruma na bene Data bari hamwe na bo. 15.Muntahirize Filologo na Yuliya, na Neru na mushiki we, na Olumpa nabera bose bari hamwe nabo. 16.Muramukanishe guhoberana kwera. Amatorero ya Kristo yose arabatashya. 17.Ariko bene Data, ndabinginga ngo mwirinde abazana ibyo gutandukanya nibigusha binyurana nibyo mwize, mubazibukire 18.kuko abameze batyo atari imbata zUmwami wacu Kristo, ahubwo ari izinda zabo, kandi imitima yabatagira uburiganya bayohesha amagambo meza nibyo kubanezeza. 19.Igitumye mbabwira ibyo ni uko kumvira Imana kwanyu kwamamaye mu bantu bose. Ni cyo gitumye mbishimira, ariko ndashaka ko muba abanyabwenge mu byiza mukaba abaswa mu bibi. 20.Imana nyiramahoro izamenagurira Satani munsi yibirenge byanyu bidatinze. Ubuntu bwUmwami wacu Yesu Kristo bubane namwe. 21.Timoteyo dukorana arabatashyanya na Lukiyosi, na Yasoni na Sosipatiro dusangiye ubwoko. 22.Nanjye Terutiyo wanditse uru rwandiko mu Mwami wacu, ndabatashya. 23.Gayo arabatashya, uncumbikiye kandi agacumbikira abo mu Itorero bose. Erasito ubika impiya zumusoro wabuyu mudugudu, na Kwaruto mwene Data barabatashya. 24.Ubuntu bwUmwami wacu Yesu Kristo bubane namwe mwese, Amen. 25.Imana ibasha kubakomeresha ubutumwa bwiza no kubwiriza ko ibya Yesu Kristo nababwirije bihuza nibanga ryahishwe uhereye kera kose, 26.ariko noneho rikaba rihishuwe ku bwitegeko ryImana ihoraho, kugira ngo ibyanditswe nabahanuzi bimenyeshwe nabanyamahanga, bibayobore inzira yo kumvira no kwizera. 27.Icyubahiro kibe icyImana ifite ubwenge yonyine iteka ryose, ku bwa Yesu Kristo, Amen.
Uri gusoma Abaroma igice cya:


text:
ven.
29
juin
2012
ISOMO RYA MBERE
Isomo ryo mu gitabo cy’Umuhanuzi Amosi(Am 2, 6-10.13-16)
6Uhoraho avuze atya ati “Kabiri gatatu Israheli icumura ! Niyemeje kuyihana kandi sinzivuguruza ! Kubera ko bagurana intungane amafeza, umukene bakamugurana umuguru w’inkweto, 7kubera ko umuhungu na se bahurira ku ihabara imwe ngo basebye izina ryanjye ritagatifu, 8kubera ko imyambaro batwayeho ingwate bayicuje urutambiro, no kubera divayi batwayeho ingwate bakayinywera mu nzu y’Imana yabo… 9Nyamara jyewe nari nabasenyaguriye Abahemori bareshya n’ibiti by’amasederi, bagakomera nk’ibiti by’imishishi ! Nari natsotsobye imbuto zabo mpereye hejuru, ndandura n’imizi yabo mpereye hasi. 10Naho mwebwe nabazamuye mu Misiri, mbayobora imyaka mirongo ine mu butayu, kugira ngo mwigarurire igihugu cy’Abahemori.
13Kubera ibyo byose ngiye kubanyukanyukira aho muri, nk’uko imashini bahurisha imyaka inyukanyuka imiba y’umusaruro; 14umuntu w’ibakwe ntazashobora guhunga, umunyamaboko azabure ingufu ze, n’uw’intwari ntazacika ku icumu, 15umuhanga w’umuheto ntazaba agishoboye kurinda, uw’impayamaguru ntazashobora guhunga, n’ugendera ku ifarasi ntazarokora ubugingo bwe, 16n’umuntu warahiriwe ubutwari azahunga yambaye ubusa uwo munsi ! Uwo ni Uhoraho ubivuze.
ZABURI (Zab 50 (49), 16bc-17, 18-19, 20-21b, 22-23a)
Inyik/ Murumvireho namwe,
abiha kwirengagiza Imana !
“Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya ?
“Iyo ubonye umujura umubera icyitso,
mu busambanyi ugahabwa icyicaro.
Umunwa wawe uwurundurira amagambo y’ubugome,
ururimi rwawe rugahimbazwa no kuvuga ibinyoma.
“Uricara ukavuga nabi umuvandimwe wawe,
bityo ukandagaza mwene nyoko.
Ibyo ni byo ukora, none ukabona ko naceceka ?
Wibwira se ko meze nkawe ?
“Murumvireho namwe abiha kwirengagiza Imana,
ejo ntazabashwanyaguza, ntimubone ubatabara.
Untura ibisingizo ho igitambo, ni we umpa ikuzo.”
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya
Uyu munsi ntitugundirize umutima wacu,
ahubwo dutege amatwi ijwi ry’Uhoraho.
Alleluya
IVANJILI
+ Matayo (Mt 8, 18-22)
Muri icyo gihe, 18Yezu abonye ko ashagawe n’abantu benshi, ategeka ko bafata ku nkombe yo hakurya. 19Umwigishamategeko aramwegera ati “Mwigisha, nzagukurikira aho uzajya hose.” 20Yezu aramusubiza ati “Imihari igira amasenga, n’inyoni zo mu kirere zikagira ibyari; naho Umwana w’umuntu we ntagira aho yegeka umutwe.” 21Undi wo mu bigishwa aramubwira ati “Nyagasani, reka mbanze njye guhamba data.” 22Yezu aramusubiza ati “Nkurikira, ureke abapfu bahambe abapfu babo.”


text:
Italiki ya 1 Ukuboza ni umunsi ngarukamwaka w’itabaruka rya Musenyeri Alegisi Kagame. Yitabye Imana le 1 Ukuboza 1981 aguye i Nairobi muri Kenya. Yari afite imyaka 69 gusa kuberako yari yaravutse mu w’1912. Kuba ari intwari y’u Rwanda ntibishidikanywa. Yabiherewe umudari w’ishimwe igihe cya Repubulika ya 2, ndetse no kugarura umurambo we mu gihugu n’imihango yo kumushyingura byishingirwa na Leta.
Ikibazo ni uko ijambo "Intwari" ntawe ukimenya icyo risobanura mu Rwanda rw’ubu. Icyubahiro cyo kwitwa intwari, hari abagikwiye batagihawe; hari n’abagihawe batagikwiye. Niyo mpamvu mpisemo kuvuga ko Alegisi Kagame ari igihangange. Ibyo ashimwa ni byinshi, icy’ingenzi ni uruhare rukomeye cyane yagize mu kwandika no kumenyekanisha amateka y’u Rwanda.
Muri iyi minsi havugwa ikibazo cyo gutabariza umugogo w’umwami Kigeri wa 5 Ndahindurwa, birakwiye kwibutsa ko Alegisi Kagame yakundaga ubwami n’umutima we wose, n’ubwenge bwe bwose n’imbaraga ze zose. Yabyerekanye kenshi mu mvugo, mu ngiro no mu nyandiko. Zimwe mu nyandiko ze zisingiza ubwami ni nk’ibitabo yise Isoko y’amajyambere, Inganji Karinga n’izindi nyandiko nyinshi. Icyakora, aho yerekaniye ko akunda ubwami ibi byahebuje ni mu nyandiko (article) iri mu rurimi rw’igifaransa yise "Le Rwanda et son roi". Mu Kinyarwanda ni ukuvuga ngo "Urwanda n’umwami warwo". Yasohotse mu w’1945 mu kinyamakuru Aequatoria (Umwaka wa 8, numero ya 2) cyandikirwaga i Léopoldville ( Kinshasa y’ubungubu) muri Leta yigenga ya Congo (Repubulika iharanira Demokarasi ya Congo y’ubu).
Icyo yari agamije muri iyo nyandiko kwari ukwihanangiriza Abakoloni b’Ababiligi ngo bazateze u Rwanda imbere uko bashaka kwose, ariko ntibazagire icyo bahindura na gato ku bubasha burenze urugero rw’umwami w’u Rwanda. Kagame yahamyaga ko Ababiligi bagize icyo bahindura ku bubasha bw’uwo mwami wicaga agakiza, u Rwanda rwari guhungabana. Nk’uko tumaze kubibona, iyo nyandiko yayise "Urwanda n’umwami warwo"; ariko uyisomye, usanga mu by’ukuri yarashoboraga ndetse ahari yarifuzaga kuyita "Umwami n’Urwanda rwe" (Le roi et son Rwanda).
Umwami Rudahigwa n’ibyegera bye bishimiye iyo nyandiko cyane. Abanyarwanda bari batsikamiwe n’ingoma ya gihake na cyami ntibashoboraga kuyishimira. Abandi batayishimiye ni Abaloloni n’Abamisiyoneri. Abari bakuriye Alegisi Kagame bamusabye kujya yitondera inyandiko ze, byaba ngombwa ndetse akagira ibintu yirinda kujya yandika, cyane cyane mu rurimi rw’igifaransa. Byatumye Alegisi Kagame ashaka kuva mu bapadiri basanzwe ngo ajye mu Bayezuwiti; ariko ntibyakunda. Yakomeje kwerekana ko atsimbaraye ku bwami no ku mwami. Ntawarondora uburyo bwose yabigaragajemo ngo azarangize.
Le 28 Mutarama 1961, umunsi ingoma ya cyami ihirima, u Rwanda rukaba Repubulika, Alegisi Kagame yararize. Mbere y’uko iyo ngoma ihirima ariko, ntako atari yaragize kugirango irambe. Niwe wari umujyanama wa mbere w’umwami Rudahigwa, niwe wakusanyije Ubwiru arabwandika, niwe watozaga igikomangoma Ndahindurwa Yohani Batista amutegurira kuziima ingoma nyuma ya Rudahigwa. Ni umwe mu Batutsi bake bari bakomeye bagezeho bashyira mu gaciro, bemeza rwose ko akarengane ingoma ya cyami yahozagamo Abanyarwanda, cyane cyane abo mu bwoko bw’Abahutu, kagombaga kurangira kuberako kari gakabije. Ibyo kandi ni byo n’Abarwanashyaka b’Abahutu n’abandi Batutsi bashyira mu gaciro bifuzaga. Bifuzaga ko ingoma ya cyami yivugurura, igakomeza kubaho.
Intagondwa zo mu ishyaka rya Lunari (UNAR), zitatumaga n’umwami Ndahindurwa agira icyo akora cyiza, zanze kubyumva, zihitamo inzira yo gukoresha ingufu, iterabwoba no kumena amaraso. Ariko kubera nyine ko "Ingufu nyinshi zidahambira amavuta", ingoma ya cyami yabahirimiyeho, bajyana nayo. Alegisi Kagame yarinze atabaruka yemeza ko izo ntagondwa zitazigera na rimwe zigarura ingoma ya cyami na gihake mu Rwanda zikoreheje ingufu. Umuntu arapfa, ariko ibitekerezo bye byiza ntibipfa.
Genda, Musenyeri Alegisi Kagame, wabaye intwari y’u Rwanda. Ruhukira mu mahoro.
Jean de Dieu MUSEMAKWELI.


text:
Ruhango: urubyiruko rwiyemeje kuba abarinzi b’ibyagezweho
Ku munsi mpuzamahanga wahariwe urubyiruko, u rwo mu karere ka Ruhango, rwiyemeje kuba abarinzi b’ibyagezweho n’u Rwanda ruharanira kubiteza imbere. Umunsi mpuzamhanga w’urubyiruko uba tariki More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Ngoma: Abafatanyabikorwa b’akarere bitezweho byinshi mu kwihutisha iterambere
Ubuyobozi bw’akarere ka Ngoma buvuga ko abafatanyabikorwa ari ibirindiro n’imbaraga z’akarere mu gihe bahawe umurongo w’ibyo bakoreramo, kuko byihutisha iterambere n’imihigo ikeswa More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Ruhango: Hakozwe isuzumwa ku byagezweho n’abafatanyabikorwa
Itsinda ry’Ihuriro ry’abafatanyabikorwa mu Ntara y’Amajyepfo rifatanyije n’ubuyobozi bw’iyi Ntara bakoze isuzumabikorwa ry’ibikorwa  by’abafatanyabikorwa mu iterambere More...
Kamonyi: Abafatanyabikorwa barahamagarirwa gutanga umusanzu wa JADF
Mu nama yahuje abafatanyabikorwa b’akarere ka Kamonyi tariki 12/3/2015, bahamagariwe gutanga umusanzu w’Ihuriro kuko ariwo ufasha mu gutegura ibikorwa by’Ihuriro no gukora Imurikabikorwa. Imiryango More...
Rutsiro: Abafatanyabikorwa bagaragarijwe imihigo akarere kihaye
Kuri uyu wa kane tariki ya 23/10/2014 habaye inama yahuje ubuyobozi bw’akarere n’abafatanyabikorwa bibumbiye hamwe JAF Komezimihigo Rutsiro (Joint Action Forum), akarere kabamurikira imihigo bihaye More...
Abafatanyabikorwa b’akarere ka Nyamagabe bashoje urugendoshuri bagiriraga mu karere ka Rubavu.
Kuri uyu wa gatatu tariki ya 03/04/2013, abagize ihuriro ry’abafatanyabikorwa mu iterambere ry’akarere ka Nyamagabe bashoje urugendoshuri bari bamazemo iminsi itatu mu karere ka Rubavu, mu rwego rwo More...


text:
Ibiri muri iki gitabo ntukarorere kubihamisha akanwa kawe, ahubwo ujye ubitekereza ku manywa na nijoro kugira ngo ubone uko ukurikiza ibyanditswemo byose. Niho uzahirwa mu nzira zawe, ukabashishwa byose.” Yosuwa 1:8
Ubuzima turimo mu isi ni urugamba,igihe ubashije kubaho neza abantu bavuga ko wahiriwe kandi wamaze kunesha urwo rugamba ariko guhirwa nyako ni ukugira ijambo ry’Imana muri wowe, naho kunesha gukwiriye ni ukugera aho Imana iguhamagarira kugera, aho twese dutegereje kuzagera (abazanesha urugamba) ariho mu bwami bw’ijuru.
Dore ibanga Imana yahaye Yosuwa imaze ku muhitamo nyuma yo gupfa kwa Mose, Mose amaze gupfa, Imana yahisemo Yosuwa ariko imuha iri banga rizatuma ahirwa kandi akazatsinda byose. Ipfundo ry’ubwenge, ipfundo ryo kugirirwa neza riri mu guhamya n’akanwa ibiri mu ijambo ry’Imana, ukaritekereza igihe cyose kugira ngo ubashe kuryubahiriza. Ubishatse tangira ubu rero, ijambo ubonye uryibikeho, urivuge kuko ariho hari ipfundo ryo guhirwa no gutsinda muri byose. Imana irusheho kongera inyota mu mitima y’abantu kugira ngo bongere kurushaho gusoma ijambo ry’Imana kuko aribwo butunzi burimo ibanga ryo guhirwa no kunesha muri byose.


text:
Ntacyo twasimbuza amasengesho!
Nta kintu kibasha guhangara amasengesho. Arakora aho ibintu byose byananiwe. Igitangaje, nuko dushaka izindi nzira kugira tubashe kugera ku bintu twakagejejweho n’amasengesho gusa. Imana yaduhaye iyo ntwaro iyishira mu maboko yacu, ni ahacu ho kuyikoresha. Ni dutekereze uburyo byayibabaza mu gihe ibonye tuyishize ku ruhande tukishakira izindi nzira, kandi turi mu murimo wayo udusaba kwizera.
Mu kinjana cya 20, abantu bagiye bigiza kure amasengesho yo kwinginga bayasimbuza uburyo bwabo mu gukora umurimo wayo.
Rimwe twumva imigambi yacu ariyo ikomeye, tukiringira uburyo bwacu bufatika, ariko iyo butarimo amasengesho, ntibuba bwihagije. Iyo dusenga bituma dusabana n’Imana, ikaturinda amoshya, kuko Yesu yaravuze ngo dusenge kugira ngo tutagwa mu moshya.
Iyo tudasenga, biroroha kuba twakwinjirirwa n’umwuka w’ubuzimire, tugatakaza ukuri. Iyo dusoma tukiga ijambo ry’Imana, tuhavana ubumenyi ndetse tukahamenyera ubushake bw’Imana. Ariko iyo dusenze twegera Imana, tukaganira nayo.
Ijambo ry’Imana riravuga ngo umukiranutsi azabeshwaho no kwizera. Ntabwo twashobora gukorera Imana tudasenga.
Ni mureke dukangukire amasengesho no kwinginga, kuko ari umurimo ukomeye ku bakristu, ntitwemere kuruhuka tutarabona ububyutse.
Oswald J. Smith


text:
Umusatsi wa Naturel usanga udakunzwe n’abantu benshi ariko ubera abanyarwandakazi. Abenshi bareka kuwutunga bitewe nuko ubarushya kuwitaho no kunoga ngo ube ubereye ijisho.Abandi bananizwa n’uko imisatsi yabo iba ikomeye ariko byose bishobora guhinduka uramutse ukirikije ibi bikurikira.
Uko wita ku misatsi wa naturel
- Utereka umusatsi wawe ukajya uwubohamo ibituta by’intoki rimwe na rimwe
- Wirinda kuwusokoza ujyana inyuma kuko biwuca,
- Gukoresha amavuta ya avocado igihe umaze koga mu mutwe imisatsi yumye neza
- Wirinda gushyiramo amavuta yose ubonye kuko bituma uta forme ndetse akenshi ugacika,
- Wirinda kandi gushyiramo ama produits yo kuworoshya kuko bituma umusatsi ucika
Uko imibiri y’abantu itandukanye niko no kuberwa n’amabara y’imisatsi bigiye bitandukanye hakurikijwe ibara ry’uruhu ni ry’umusatsi.
Ku bafite umubiri w’inzobe ni byiza ko umusatsi bawutera teinture y’umukara cyangwa kanta ku babishoboye mu gihe umusatsi utari umukara.
Kubafite umubiri wirabura nabo bashobora gushyiramo iyo teinture cyangwa ntibayishyiremo bitewe n’uko umuntu akunda kugaragara.
Reka turebe uburyo bwiza bwo kuwusokoza:
Ku bantu bose ni byiza gusokoza umusatsi uwuganisha imbere, waba ari mwinshi uw’inyuma ukawuganisha inyuma ariko utawuryamishije. Ibi nibyo bituma umuntu aberwa n’umusatsi wa naturel kandi ukagaragara neza ku mwenda wose wambaye.
Ni byiza kandi kuwusokoza wabanje gushyiramo amazi make, ndetse n’amavuta kugirango unoge.


text:
Yigiye ku bo yigishaga kwikura mu bukene none yinjiza amamiliyoni
Jeannette Caroline Nduwamariya, umugore wo mu kigero cy’imyaka nka 40 yinjiza amamiliyoni buri kwezi akomora ku gitekerezo yakuwe mu kwigisha abandi kwikura mu bukene.
Nduwamariya avuga ko amaze imyaka 15 akorera Umuryango Care International harimo 10 yakoreye mu Ntara y’Amajyepfo aho yigishaga akanakangurira abaturage, cyane cyane abagore, kwizigamira amafaranga make make binyuze mu matsinda, yagwira akabafasha gutangira imishinga ibakura mu bukene.
Agira ati “Dutangira twabwiraga abadamu ko nta kantu na gato katatuma ubasha gutera imbere. Twabashishikarizaga kwizigama, bakavuga ngo waba utabonye n’ayo kugura isabune, ukabona ayo kuzigama!”
Avuga ko abaturage babemereye bagatangira kwizigamira bahereye ku giceri cya 50 mu cyumweru bazakuzamuka bagera ku 100 bagera n’aho bagera kuri 200.
Akomeza avuga ko nyuma y’amezi atandutu uwitwa Epiphanie wo mu Ruhango yabahamagaye akabereka ukuntu cya giceri cya 50 yizigamiraga yagikuyemo ingurube.
Nduwamariya ati “Nararebye nti ‘niba Epifaniya ahera ku giceri cya 50 akagura ingurube, ejo akazagurisha ibyana byayo akagura inka, akubaka inzu, umuntu uhembwa umushahara w’ibihumbi magana ane, magana atanu cyangwa magana abiri buriya yagera ku bingana iki!’ »
Avuga ko byatumye yiyumvamo ko bidakwiye ko yakomeza kubwira abantu ko ibintu bishoboka kandi nta rugero rufatika atanga.
Ngo byatumye ajya muri muri Huye areba ibintu ibihari, ahitamo gucuruza lisansi, atangira atyo ubucuruzi kuri Station ya Engen.
Yatangiye yizigamira ibihumbi 50 none ageze muri 75 mu myaka itanu gusa
Nduwamariya avuga ko muri 2010 ari bwo yatangiye umushinga we wo gucuruza lisansi binyuze muri Sitasiyo yitwa Engen iri mu Mujyi wa Huye.
Kugira ngo abigereho, yafatiye urugero ku bizigamiraga igiceri cya mirongo itanu, we atangira kwizigamira bijyanye n’ubushobozi bwe.
Ngo yatangiye yizigamiri ibihumbi 50 ku kwezi muri icyo gihe yakoraga muri Care International ariko aza gusanga yaba ari makeya akurikije umushinga yari yahisemo.
Agira ati “Naje kwitera icyuma (kwiyima ibyinshi mu byo yabaga akeneye mu buzima bwe bwa buri munsi) ntangira kugenda nzamuka ngera aho nizigamira ibihumbi 500 ku kwezi.”
Amaze kugeza miliyoni 15 kuri konti, yegereye banki yaka inguzanyo (atadutangirije) ahita afata sitasiyo ya Engen i Huye atangira ubucuruzi bwa lisansi gutyo.
Muri iyi myaka itanu ishize akora ubucuruzi bwa lisansi, Nduwamariya Caroline Jeannette avuga ko amaze gutera imbere ku buryo agejeje miliyoni zisaga 70.
Muri urwo rugendo, Nduwamariya ahamya ko kuba rwiyemezamirimo uri umugore bishoboka, ariko harimo inzitizi nyinshi ahanini zishingiye ku myumvire.
Kugira ubushobozi bw’amafaranga ntibihagije ku mugore ngo akore ubucuruzi
Nduwamariya avuga ko akimara kubona sitasiyo ya essence, umuntu yagiye akabaza umugabo we impamvu yanditswe ku mugore.
Ngo byabaye ikibazo kuri bamwe, bituma zimwe mu nshuti z’umugabo we zitangira kumutumira zimushimagiza ko zamenye ko asigaye afite sitasiyo ya lisansi ariko zikamubwira ziti “Wakagombye kuba ari wowe uyiyandikishaho.”
Ibyo ariko ngo ntacyo byatwaye kuko umugabo we azi iby’uburinganire n’ubwuzuzanye hagati y’umugabo n’umugore.
Inzitizi ya kabiri ngo yahuriye na yo muri banki. Ati “Bantumye ibyangombwa kuko nagombaga gushaka inguzanyo. Amategeko avuga ko umugabo asinyira umugore, umugore agasinyira umugabo. Ariko ndi muri banki, wabonaga batari biteguye ko ari njyewe uza kubikurikirana.”
Yungamo ati “Batangiye kumbaza ngo ‘ese umugabo wawe ari he?’ mbabajije impamvu umugabo ari we bashaka, bati ‘umugabo wawe nyine twagira ngo... ibyo muri banki urabyumva!’
Ngo amubajije niba umugabo we aje hari icyo yakongera ko byangombwa by’ubusabe, umukozi wa banki yamusubije agira ati “oyaa ... ntabwo ari ikibazo cyo kutabyumva... buriya abagabo tubiganiraho.”
Nduwamariya akomeze agira ati “Naramubwiye nti ‘ubu noneho ndagusaba ngo wowe, nko muri banki, umenyere kuzajya uganira n’abagore kuko mu Rwanda ugiye kujya uganira n’abagore.’”
Ngo n’abamuhaye sitasiyo bamubereye nka banki ndetse n’inshuti z’umuryango, kuko nyuma y’umwaka bakorana batangiye kumubaza impamvu batabona umugabo we.
Indi nzitizi y’imyumvire ngo yahuriye na yo mu muryango we. Ngo mu mafaranga yakuye muri sitasiyo, yaganiriye n’umugabo we, bemeranywa ko yubakira ababyeyi be. Na bon go byabaye ikibazo kuko abantu batangiye kwibaza impamvu ajya kubaka iwabo.
Ngo yaje kubaka, mu gihe cy’amezi atatu inzu aba arayujuje ayiha ababyeyi be ngo bayijyemo. Nyuma yaho ngo yatumye musaza we kwandikisha ya nzu asanga yarayiyandikishijeho. Amubajije impamvu amubwira ko yatekerezaga ko ubundi mu muco nyarwanda ibintu byandikwa ku bagabo, kandi akaba yaratekereje ko atayandika ku mugabo we.
Nduwamariya ati “Naramubwiye nti fata ibi byangombwa ugende uyandikishe mu izina rya Jeannette Nduwamariya. Nta kivuga ko umukobwa atagomba kwandikisha ikintu cye mu izina rye.”
Nduwamariya asoza avuga ko akenshi abagore batizerwa mu bijyanye n’ubucuruzi kubera ko muri rusange batagira umurongo wo guhahiramo. Ati “Bivugwa ko abakorera imishahara tuyimarira mu mavuta no mu tundi tuntu tukibagirwa ingo zacu.”
Akomeza abwira abagore bagenzi be ko umugore ukenewe mu iterambere ari ugira gahunda mu guhaha, agaha umurongo amaso ye mu guhitamo ibyo ahaha.
Ati “Nuvuga uti ‘njyewe nzagura umwenda kuri Noheri, Noheri ikaba Noheri. Ni uvuga ngo ngura imyenda y’abana rimwe mu gihembwe akaba ari ko ubigenza.”
Abagira kandi inama yo kutitinya kandi ko kutitinya bizatuma abantu bamenyera, ntibongere gushidikanya ku bushobozi bwabo, cyane ko ngo “byagaragaye ko abagore bagiye mu bucuruzi babukora neza.
Ibitekerezo ( 4 )
Muranshekejeeeee! ngo yatangiye azigama 50000 mille nyuma yizirika umukanda atangira kuzigama 500000 mille par moin ! ngo amaze kugeraza 15000000 million kuri konte !!!! ngo nyuma yatse inguzanyo bank yongera ayo yari afite ashinga station ya Essence !!! ugendeye kuri montant yabashije kugaragaza no kuri salaire ye , ubundi umuntu ubasha kuzigama 500000 mille par moin icyo atakora ni igiki koko ? ahubwose ko numvise ngo yiteye icyuma kugirango a serving 500000 mille , par moin , ubwo yahembwaga angahe koko ? njye ndumva uru rugero rwaca intege urubyiruko ruri murugamba rwo kwihangira imirimo rugengeye kuri 1000mille, 2000mille gukomeza !!
Thank you all for your comments! Ifaranga rimwe rishobora kubyara 2; niteguye gufasha no kugira inama (coaching and mentorship) uwo ari we wese wakwifuza inama mu kuzigama no gukora imishinga yunguka. Abana banjye 4 batuma mbona impamvu yo gukora cyane. Jeannette
Hhh uyu mudamu ndamuzi neza akorera namafaranga menshi muri care.Erega nimuzajya mujya gutanga urugero muge mureba wawundi watangiye yizigama nkibihumbi5000 cyangwa hasi yayo.waba warahereye kubihumbi 50000 se abayizigama ni bangahe bitewe nibibazo? Ntibyoroshye.
Uyu Mudamu jye nkimumenya narikanze cyane ngendeye kuburyo akoresha igihe cye, kumishingaye nibitekerezo bye bikomeye ndetse ndahamya ko hari abagabo akubye mu mitekerereze no kurebe kure. nongeye kdi kumwigiraho isomo ryo kwizirika umukanda tukizigama kuko iterambere riri mubiganza byacu. abinyemereye namwegera nkamukuraho ibitekerezo bikomeye .
Abanyarwandakazi bamwigireho byumwihariko


text:
mar.
29
mai
2012
Amasomo yo kuri uyu munsi mukuru wa Pentekosti aratugaragariza uburyo bubiri Roho Mutagatifu yamanukiye ku ntumwa. Pentekosti ya mbere dusanga mu Isezerano rishya ni tuyibwirwa na Yohani, aho atwereka Roho Mutagatifu waje k’umunsi mukuru wa Pasika (K’umugoroba w’uwo munsi nyine) na Pentekosti yahuriranye na pentecosti y’abayahudi yabaga hashize iminsi 50 Pasika ibaye.
Pentekosti Yohani atubwira, ni Roho Mutagatifu umuntu yavuga ko yamanukiye ako kanya ku ntumwa za Yezu igihe yari k’umusaraba, igihe mu rubavu rwa Yezu havagamo amaraso n’amazi maze uwo Roho akabasha guha intumwa ubutwari bwo guhamya Yezu noneho nta bwoba kugera k’urupfu. Niyo mpamvu Yezu wiyereka Intumwa ze amaze kuzuka azereka urubavu rwe rwatikuwe icumu nk’ikimenyetso cy’uko Roho We yamubahaye ngo abamare ubwoba kandi abatere imbaraga zo kumwiringira kuruta byose.
Uwo Roho waje igihe intumwa zari ziteraniye hamwe, akaza mu nkubi y’umuyaga maze akigabanya ajya kuri buri ntumwa, ni We uduha butwari, akadushoboza ibyo tutashobora kubwacu, akatuba hafi kandi akaduha guharanira ukuri. Nibyo Pawulo avuga agira ati: “Roho nabayobore, nibwo mutazakora ibyo umubiri urarikira…imbuto za Roho ni urukundo, ibyishimo, amahoro, kwihangana, ubugwaneza, ubuntu, ubudahemuka, imico myiza, kumenya kwifata.” Uwo Roho rero ni ikimenyetso cy’uko tuvanwa mu isayo ry’ibibi maze Nyagasani akaturemamo umutima mushya, akatwambika ineza ye maze tukamurangamirana ibyishimo n’ukwizera.
Yezu ati Roho Mutagatifu nzaboherereza naza azambera umugabo…Roho nyir’ukuri uwo naza aza, azabayobora mu kuri kose.” Yezu aravuga aya magambo nyuma yo gusabira abe, avuga ko atari ab’isi, ariko ko Imana itabakura ku isi, avuga ko uko Se yamwohereje ariko na We yohereje abo yabanye nabo kuva mu ntangiriro, ndetse n’abazumva Ijambo ryabo. Yezu arifuza kutumenyesha ko ari kumwe natwe iteka ryose, kandi ko tumuhangayikisha, akaba yifuza ko twabaho turi umwe, ntituryane, ntitwangane, ntitugambanirane.
Pentekosti rero ni nk’umuseke ukingurira muntu urundi rwandiko rw’ubuzima bwe. Ni umunsi w’abiringira impuhwe n’imbaraga by’Imana, ni umunsi w’abashakashaka Imana ariko na none ukaba n’umunsi w’abatemera Imana kuko umuyaga uhuha ukaganisha aho ushaka n’abo bakaba bagerwaho. Ni umunsi wo kwishimira urukundo Yezu yadukunze akaba atifuza ko twabaho tumeze nk’aho turi imfubyi.
Abu Khair (X_XI s) ni we wagize ati: “Umubiri wanjye mutindi wazahajwe n’ubujyahabi buturuka ku byaha byanjye. None rero Nyagasani, kuki utamfata akaboko ngo unsindagize? Mu bikorwa byanjye ntacyo navuga ko cyaba ari icyawe bityo nkaba naguhesha ikuzo nkoresheje ibikorwa byanjye, ariko nziko muri Roho Mutagatifu hari igishobora kunkiza no kumpindura uwawe bidasubirwaho.”
P. Jean Damascène Mugiraneza


text:
Gicumbi – Ba Gitifu b’imirenge bahize abandi bashyikirijwe ibihembo
Ibi bikombe babishyikirijwe n’ubuyobozi bw’akarere tariki ya 21/9/2015 ubwo bari bagiye gusinya imihigo ya 2015-2016.
Mvuyekure Alexandre umuboyozi w’akarere ka Gicumbi avuga ko gushimira iyi mirenge 3 yaje ku myanya ya mbere mu isuzuma ry’imihigo ya 2014-2015 ari uburyo bwo kwereka abanyamabanga nshingwabikorwa ko bakoze neza no kubongerera imbaraga zo gukomeza gukora neza.
Umurenge wa Byumba waje ku mwanya wa mbere ugira amanota 84,9% ukurikirwa n’umurenge wa Bwisijye waje ku mwanya wa 2 wagize amanota 84,6%, naho umurenge waje ku mwanya wa 3 ni uwa Kaniga wagize amanota 83,6%.
Iyi mirenge yose yahawe ibikombe ndetse inasabwa gukomeza gukorera ku mihigo kuko aribyo bifasha kuzamura abaturage mu iterambere.
Umuyobozi w’akarere yasabye abayobozi b’imirenge yabaye iya nyuma ko bagomba gukurikira neza imihigo basinye ndetse bakajya bagira ibyo bigira ku yindi mirenge yabashije kwesa neza imihigo.
Ati “ Gukorera ku mihigo bifasha buri wese kugera ku ntego y’icyo yiyemeje ndetse akagira umwanya wo kwisuzuma ko ibyo yahize gukora yabashije kubishyira mu bikorwa.â€
Bayingana Theogene uyobora uyu murenge wa Byumba atangaza ko ibyo bagezeho byose babikesha ubufatanye bw’abo bakorana ndetse n’abaturage hamwe n’abafatanyabikorwa.
Umurenge wa Rukomo niwo waje kumwanya wa nyuma n’amanota 78,2 % umunyabanga nshingwabikorwa w’uyu murenge Kagina Emmanuel we akaba avuga ko atazi impamvu yatumye umurenge ayoboye uza ku mwanya wa nyuma akaba agiye gusuzuma aho bitagenze neza kugirango ahakosore.
Yagize ati “Mbona itsinda dukorana rifite imbaraga sinzi impamvu twabaye abanyuma, gusa tujyiye kuzicara turebe aho bitagenze neza tuhakosore.â€
Nyuma yo guhabwa ibihembo basinye imihigo ya 2015-2016 biyemez ubufatanye kugirango bazabashe kuva ku mwanya wa nyuma kuko mu mihigo ya 2014-2015 babaye aba 18 n’amanota 76, 40%.


text:
Zaburi 143:8 Mu gitondo unyumvishe imbabazi zawe, Kuko ari wowe niringira. Umenyeshe inzira nkwiriye kunyuramo, Kuko ari wowe ncururira umutima.
Maze gusoma iyi Zaburi mu rurimi rw’icyongereza nasanze harimo ubutunzi bukomeye. "Let the morning bring me word of your unfailing love (...).
Mu cyongereza bavuga ngo reka igitondo kinzanire ijambo ry’imbabazi.
Byatumye ntekereza ku mumaro w’ifunguro rya mu gitondo umuntu abyukiraho mu ijambo ry’Imana.
1. UMUMARO W’IFUNGURO RYA MU GITONDO
Ifunguro ufata mu gitondo ukibyuka niryo funguro ry’ibanze kandi rifite akamaro cyane ku munsi. Nk’uko benshi babivuga "Mu gitondo ugomba kurya nk’umwami". Ntabwo babivugira ubusa kuko ubushakashatsi bwerekana ko ifunguro rya mu gitondo rifasha umubiri cyane mu buryo butandukanye harimo: kongera imbaraga, kurinda kwiyongera ibiro, gufasha kumererwa neza, gufasha ubwonko gutekereza neza ndetse no kwibuka cyane.
2. IJAMBO RY’IMANA NI IFUNGURO RYA MU GITONDO
Nifashishije iriya Zaburi nasanze ijambo ry’Imana ari ifunguro ryuzuye buri mukristo agomba kurya akibyuka.
Dore umumaro waryo: rifasha ubugingo bwawe umunsi wose, rikongerera imbaraga mu mwuka, riguha ubudahangarwa umunsi wose, rikubibamo ibyishimo mbere y’uko uhurirana n’ibibazo binyuranye biza uwo munsi, riguha icyerekezo, riraguhumuriza, rikurinda ibyaha, etc.
Ndagushishikariza kuzajya ubyukira mu ijambo ry’Imana mbere yo gufata telephone, kuvugana n’inshuti no kujya mu bindi.
Mugire umunsi mwiza mwese!


text:
ven.
18
févr.
2011
ISOMO RYA MBERE
Mwene Siraki (Sir 4, 11-19)
11Ubuhanga buhesha ikuzo abana babwo, kandi burinda ababushakashaka. 12Ubukunda aba akunda ubuzima, kandi ababwitabira bugicya bazasagwa n’ibyishimo. 13Ubwizirikaho azahabwa ikuzo ho umurage, kandi aho yinjiye hose, Uhoraho amuha umugisha. 14Ababwitabira basingiza Nyir’ubutagatifu, kandi ababwitangiye, Uhoraho arabakunda. 15Uwumva ubuhanga azacira amahanga urubanza, kandi ubwitaho azabaho mu mutekano. 16Ubwizera azabuhabwaho umurage, n’abamukomokaho bazabugabirwa. 17Icyakora burabanza bukamunyuza mu mayira aziguye, bukamutera ubwoba agahinda umushyitsi, bukamurushya bumutegeka kubwihatira, kugeza ubwo busanga bushobora kumwizera, bumaze kumugerageza n’amategeko yabwo. 18Hanyuma bukamugarukira, bukamushimisha, maze bukamuhishurira amabanga yabwo. 19Iyo arorongotanye buramutererana, agakurizaho kurimbuka.
ZABURI (Zab 119 (118), 165.168, 171-172, 174-175)
Inyik/ Uhoraho, abakunda amategeko yawe bagira amahoro yuzuye.
Abakunda amategeko yawe bagira amahoro yuzuye,
kuri bo nta kibakoma imbere.
Nkurikiza amatangazo n’ibyemezo byawe,
Kandi ibyo nkora byose uba ubibona.
Umunwa wanjye wamamaza ibisingizo byawe,
Kuko umenyesha ugushaka kwawe.
Ururimi rwanjye niruhimbaze amasezerano yawe,
kuko amatangazo yawe yose atunganye.
Uhoraho, icyo nifuza ni uko wandokora,
Kandi amategeko yawe antera ibyishimo.
Icyampa ngo mbereho kugusingiza,
maze amateka waciye ambere ikiramiro.
IBANGONDIRIMBO RIBANZIRIZA IVANJILI (Yh 14,6-9)
Alleluya Alleluya.
Yezu, Mwana w’Imana, ni wowe Nzira, Ukuri n’Ubugingo.
Uwakubonye aba yabonye So.
Alleluya.
IVANJILI
+ Mariko (Mk 9,38-40)
Muri icyo gihe, 38Yohani umwe muri ba Cumi na babiri abwira Yezu ati «Mwigisha, twabonye umuntu wirukana roho mbi mu izina ryawe kandi atadukurikira, turabimubuza kuko atadukurikira.» 39Yezu ati «Mwibimubuza, kuko nta muntu ushobora gukora igitangaza mu izina ryanjye, maze ngo ahindukire amvuge nabi. 40Utaturwanya wese ari kumwe natwe.»


text:
Tariki 02 Ugushyingo 2016 nibwo habaye icyo gikorwa, ubwo aba banyamakuru basuraga ibitaro bya Muhima, bagamije kwishyurira ababyeyi amafaranga y’ibitaro.
Mukundiyukuri Emerance, w’imyaka 17 y’amavuko umwe mu bishyuriwe mafaranga y’ibitaro, ashimira cyane aba banyamakuru.
Agira ati “Ndashima cyane aba banyamakuru n’Imana yabazanye, kuba banyishyuriye umwenda wose nari mfite nkaba ngiye gutaha nta kibazo mfite.”
Mukundiyukuri yari afite umwenda w’ibihimbi 47RWf. Avuga ko ntaho yendaga kuzayakura kuko nta mugabo afite, n’uwo babyaranye ntamwitaho.
Mugenzi we witwa Uwitonze Sandrine we yari afitiye umwenda ibitaro bya Muhima, ungana n’ibihumbi 286RWf. Avuga ko kuba yishyuriwe aya mafaranga bimushimishije cyane.
Agira ati “Ndabashimiye cyane kuba mutumye ngiye gutaha, ubu ndumva meze nk’ubonekewe. Ndashimira kandi Imana yo yabatuyoboyeho nyisaba ngo ibahe imigisha”.
Uyu mugore wabyaye nta na Mitiweli afite, avuga ko we n’umugabo ari abakene ku buryo atumvaga aho azakura aya mafaranga.
Dr Ndizeye Ntwari, umuyobozi w’ibitaro bya Muhima, avuga ko igikorwa abanyamakuru bakoze ari icy’ubumuntu.
Agira ati “Abanyamakuru tubamenyereye mu kazi gasanzwe ariko kuba mwadusuye ndetse by’umwihariko mugafasha abarwayi, ni igikorwa cyiza cy’ubumuntu. Turabasaba ko n’ikindi gihe mwazagaruka”.
Dr Ndizeye avuga ko ibibazo nk’ibi by’abananirwa kwishyura bikunze kubaho, ariko akenshi ngo biba ku bantu baza kwa muganga batarishyuye Mitiweri.
Yongeraho ko mu myaka ibiri ishize, hari amafaranga agera kuri miliyoni 10 abantu batishyuye ibi bitaro.
Mbanda Gerald, umuyobozi ukuriye itangazamakuru mu Kigo cy’Igihugu cy’Imiyoborere (RGB), avuga ko iki gikorwa ari icyo gushimwa.
Ati “Ndashima intore z’abanyamakuru zatekereje iki gikorwa zikanakigeraho. Ubundi abantu bazi ko abanyamakuru batangaza ibyabaye, rimwe na rimwe bakagaragaza ibitagenda hakaba ababatinya. Kuba bafashije abababaye byerekana ko na bo bashobora kwishakamo ibisubizi by’ibibazo runaka”.
Akomeza akangurira imiryango gushyira imbere kwishyura Mitiweri kuko ngo ari yo izabarinda ibibazo nk’iby’abafashijwe bari bafite.
Ibitekerezo ( 4 )
NDASHIMIRA ABOBANTU ABAGIZE UBWOBUTWARI NIMITIMA YUBUTABAZIKWERI IMANA NAYO IBONGERERE MURIBYOSE
HAMWENIBYO KUBABAVUGAKO ICYOCYIBAZO ITERWA CYANECYANE NOKUTICYURA MUTUER NAJYE NIFUJE GUFASHA ABANTU 50P BABAKENE CYANE BATABASHA KWIRIHIRIRA MITUWELI ABABISHIZWE MUDUFASHE
MURAKOZE
Imana ibahe umugisha isubize aho mukuye
mwantore mwe murabantu babagabo imana ibahe umugisha!.
Thx 4ur help


text:
Umunyamabanga nshingwabikorwa w’Akarere ka Nyamagabe, Nshimiyimana Jean Pierre yemeza ayo makuru avuga ko Utazirubanda Francois Xavier wayoboraga umurenge wa Mugabo yeguye ku mpamvu ze bwite.
Nshimiyimana avuga ko byaramenyekanye binyuze mu ibaruwa yandikiye ubuyobozi bw’aka karere tariki ya 14 Ukwakira 2016.
Manirarora Paul, wayobora umurenge wa Buruhukiro, ntiharamenyeka icyatumye yegura.
Utazirubanda wayoboraga umurenge wa Mugano ahamya aya makuru avuga ko yabikoze ku mpamvu ze bwite.
Agira ati “Nanditse ku mpamvu zanjye bwite kandi ndumva nta kindi kibazo. Imirimo yo ntiyabura imyaka 11 maze nkora mu karere ntabwo nakoze nabi bashobora kumpa indi mirimo.
Kandi batanayimpaye mu Karere ka Nyamagabe nayishaka n’ahandi. Rwose ubu turi aba tekinisiye twari tumenyereye akazi nta kibazo dufite.”
Bivugwa ko uyu murenge wa Mugano wahise uhabwa undi munyamabanga nshingwabikorwa wari usanzwe ayobora umurenge wa Mbazi witwa Hagenimana Pacifique.


text:
Bavuga ko iyo ubuyobozi bubonye hatumiwe abo bakuriye kandi harimo amafaranga bazatanga bahitamo kuyitabira, ibi ngo bikagira ingaruka zikomeye kuko ubumenyi baba bagomba kubona buzagirira abarwayi akamaro budakoreshwa rimwe na rimwe bikaba impamvu y’amakosa abitirirwa mu kazi kabo.
Aba baforomo bavuga ko iki ari ikibazo gitangiye gufata indi ntera aho usanga basabwa kwihugura buri gihe ngo bajye bahora ku rwego ubuvuzi bwo mu Rwanda bugezeho nyamara bikaba bidashoboka kuko abo bayobozi b’ibigo nderabuzima bikubira ubwo bumenyi ubundi buba bubagenewe, kandi ingaruka zikabagarukaho.
Umwe yagize ati “Hari ubwo nahaye umurwayi imiti itagikoreshwa byaje kuvumburwa umurwayi agiye gupfa, nyamara amakosa yaranyitiriwe igitangaje hari hakozwe amahugurwa yerekana aho ubwo buvuzi bugeze hagenda umuyobozi w’ikigo nderabuzima araza ntiyagira n’icyo adutangariza”.
Undi na we ukora mu bijyanye no kuboneza urubyaro avuga ko ibyo bakora bihinduka buri munsi kandi bigasaba kuba uzi aho bigeze n’imiti itangwa nyamara ngo ntarajya mu mahugurwa na rimwe.
Yagize ati “Nk’ubu ko nta hugurwa na rimwe njya mbona ngo menye aho protocol nshya zigeze kandi ko bihinduka buri mwaka murabona nta makosa nzakora yo kuvura nabi abatugana”.
Umuyobozi w’ibitaro bya Gihundwe Dr Nshizirungu Placide avuga ko bigoye kwemeza aya makuru kuko abayobozi b’ibigo nderabuzima na bo ari abaforomo ku buryo niba hatumiwe umuforomo bidatangaje ko n’umuyobozi yajyayo.
Yagize ati “Icyo twaracyumvise abaforomo bakivuga gishobora kuba ari cyo gusa ntitwabyemeza kuko nta case igaragara, kuko niba batumira umuforomo bakwiye kumenya ko n’umuyobozi wabo ari umuforomo”.
Ntibyashobotse kuvugana n’ushinzwe itumanaho muri Minisiteri y’ubuzima mu kigo cyayo RBC (Rwanda Biomedical center) ari na bo batumira amahugurwa, kuko nyuma yo kumenya icyo itangazamakuru rimushakira yasabye kongera guhamagarwa mu minota mike ntiyongera kwitaba telefoni igendanwa.
Twashakaga kumenya uko bahangana n’izo ngaruka zose mu gihe haba hahugurwa abatazashyira mu bikorwa ubumenyi bahawe kandi bishyira mu kaga ubuzima bw’abanyarwanda cyangwa impamvu baba bemera guhugura abataratumiwe.
Ibitekerezo ( 3 )
Ariko koko nka muganga mukuru wihandagaza agasubiza kuriya itangazamakuru buriya kiriya nigigisubizo kiri logique ise kubitaro ayobora iyo basabye umuganga ushinzwe service runaka niwe ugenda? Ndumva ibyo rusizi ari agahoma munwa abakabikemuye nibo babishyigikiye ahubwo ubwose aba nyarwanda murumva mutagiye kutumara mukurikiye undonke? Mwagiye mwihesha agaciro koko? Ese hatarimo amafaranga bajyayo?ubundi ngo kuboneza urubyaro byarahindutse? Byazamuka gute? Icyo kibazo nigikurikirwanwe kandi neza nibi naba ngombwa abo baforomo bakora muri izo service bahugurwe kuko ndizerako muri abo bayobozi nta wavuyeyo ngo aze atangire gukora muri izo service banyarwanda twiheshe agaciro nkuko muzehe wacu Ahora abitubwira ariko ubundi ababahuguye bo bayobewe ko bahuguye abayobozi batazigera banakandagira muri iyo service? Ahaa harimo Kata yo kurwego rwo hejuru uko byumva murakoze
Ariko niba titulaire akora muri PF nanone ndumva ntampamvu yo kumukumira ngo nuko ari titulaire, ahubwo harebwe koko niba koko hari uwakoraga muri PF akavutswa ayo mahirwe kandi ariwe ushinzwe iyo service. byo byaba bibabaje
Zitukwamo nkuru, kandingo imfizi ntiyimirwa, gusa abo batutilaire bajye bamenya ko mubigonderabuzima bayobora harimo service zitandukanye kandi ko bafite aba bazishinze ngo bakurikirane ibikorwa byazo,nibisubireho bajye barya akagabuye, ikindi birasanzwe kandi biramenyerewe ko ab titulaire b’i Rusizi iyo ngeso barayigira kuva kera naho ibyo Dr Nshizirungu avuga simbyemeranyaho nawe kuko nawe iyo bamusabye umuganga tuvuge ushinzwe Maternite ntabwo amusimbura ngo nuko nawe ari umuganga inshingano z’abayobozi zibe izabayobozi nibareke kujya bajandajanda mubikorwa bigenewe abandi


text:
Weekend iyo igeze buri muntu aba anezerewe, agiye kuruhuka umunariro w’akazi yaramazemo igihe cyangwa ibindi bikorwa byose byabaye mu cyumweru.
Mu myambarire rero ni igihe cyo kuruhuka , kuruhuka mvuga si ukureka kwambara ahubwo ni ukwambara imyenda iguha amahoro ,umuntu akaba aretse amakanzu, amajipo n’indi myenda myinshi abantu bajyana ku kazi iba igomba kuba imeze neza kuburyo umuntu aba yumva yisanzuye bihagije.
Ikabutura ntigorana uyishakira icyo uyambaza hejuru, kuko wiyambarira agapira kakurekuye nako gatuma wumva umeze neza wisanzuye
Nk’uko mubibona iyi myambarire ibereye weekend kuko ni ubwo yambaye ibintu bituma yisanzura arasa neza kuko yakoresheje amabara meza kandi ajyanishwa.
Ikabutura rero igarukiye munsi y’amavi ni nziza mu gihe iri muyandi matisi ariko atari ikoboyi cyangwa jeans, iyo wahisemo kwambara ikabutura y’ikoboyi ni byiza ko aba ari ngufi kandi ikwegereye.
Wayambaza inkweto zifunze zidafite talon haba ballerina cyangwa se ubundi bwoko.Kuba ushaka kwisanzura ntibivuze ko utakwambara amaherena cyangwa ishenete, wabyambara gusa ukirinda y’amaherena atendera aho uba wumva nawe utameze neza cyangwa ufite ibintu byinshi mu ijosi.


text:
Ubwo Bruce Melody yamurikaga albumu ye ya 2 mu gitaramo cyabereye muri Kaizen Club taliki ya 15 Werurwe 2015, hari hakubise haruzura. Muri iki gitaramo ab’igitsinagore bagaragaje imbamutima nyinshi bigeza aho baririra nyamara abasore bo basaga n’aho ntacyo bibabwiye.
Aha Bruce Melody yarimo kuririmba
Uyu mufana byamunaniye kwihangana ararira. Yaje ku rubyiniro maze ahobera Melody amarira amutemba ku matama.
Abakobwa wabonaga batwawe bidasanzwe nyamara abasore bo wabonaga ntacyo bibabwiye basa n’abibaza abatwawe n’abarira icyabibateye.
Bruce Melody yarahogoje biratinda.
Bamwe mu bafana bamuhaye umutsima(Cake)


text:
Gusubirana ibihe byiza bya kera
Iyo tuvuze gusubira mu bihe bya kera byumvikana ko hari ibihe bishya umuntu arimo ariko atakagombye kuba arimo, birumvikana ko ari umuntu uhagaze mu bihe bibi wifuza kujya mu byiza, ni umuntu ushaka kuva mu bihe by’umubabaro, by’agahinda, by’amaganya, ibihe byo kwiheba mbese muri rusange ni umuntu wamaze gusobanukirwa ko aho ari atari ho yagombye kuba.
Turasoma Zaburi 51:12- cyangwa 10- muri Bibiliya zimwe niho Umwami Dawidi yanditse agira ati “Mana undememo umutima wera, unsubizemo umutima ukomeye. Ntunte kure yo mu maso yawe, ntunkureho Umwuka wawe wera. Unsubizemo kunezerwa n’agakiza kawe, unkomereshe umutima wemera.
Iyi Zaburi, Bibiliya isobanura ko Dawidi yayanditse nyuma yo gusambanya Batisheba akanicisha umugabo we Uriya (2 Samweli 12:1-15), Nyuma yaho ubwo yibwiraga ko bitazamenyekana maze Imana ikabihishurira umuhanuzi Natani, akabinyuza mu mugani kugira ngo abashe kumwumvisha uburemere bw’icyaha yakoze.
Nibwo rero Dawidi yahise aca bugufi ati “Nacumuye ku Mana” , maze asengana umubababaro, cyane ko yari amaze gusobanukirwa ko ibyaha yakoze byamushyize kure y’Imana, ndetse bikanirukana Umwuka wera mu mutima we, ahitamo gusenga ririya sengesho twavuze haruguru.
Ukurikiranye neza ubuzima bw’Umwami Dawidi usanga yari umwami Imana yagiriye neza guhera mu bwana, ndetse ugasanga nawe ubwe yari abizi neza ko Imana yamukunze bikomeye, ariko kubwo kwirara cyangwa kurangara byatumye acumura ku Mana, ubwo yaje kubenguka umugore w’abandi aramusambanya ndetse amutera inda. Ikibazo gikomeye kubwo gushaka kugumana icyubahiro cye bituma afata imyanzuro we yabonaga nko kwirwanaho maze yicisha Uriya umugabo we, maze bibabaza Imana.
Iyo usubiye inyuma gato muri 2 Samweli mu bice bibaza tubona ko Dawidi Imana yamwishimiraga ndetse yamusezeranije kuzamukomeza, Imukoresha byinshi cyane ndetse na rubanda baramuririmba, ndetse agirira neza abanzi be, ariko ntibyatuma Satani amujya kure, Imana itugirire neza.
Uyu mwanya ndavugana n’abantu bakuru, bakijijwe, bazi Imana ndetse banahinduye banshi Imana ibahe umugisha kuko mwayihisemo kanadi mukanga ku mugaragaro Satani, ariko ndagira ngo mbibutse ko Satani ari umujura kandi yiba aho ubutunzi buri, Satani kuko atajya anezezwa no gukiranuka kwacu niyo mpamvu akoresha amayeri yose yatuma Imana itatwishimira, maze yarangiza kuko azi neza ko isi yose iziko dukijijwe, akaduteza ubwibone agatuma tudaca bugufi ngo twihane.
Iyi virusi rero imunga ubugingo kandi ituma umubano wacu n’Imana ubamo agatotsi, ariko ndagira ngo mbabwire ngo birakwiye ko duhora twigenzuza Umwuka wera turebe ko turi ku gipimo Uwiteka yishimira nidusanga twaratewe cyangwa twaranyazwe twongere dusabe Uwiteka adusubize ibihe bya kera byiza ndetse atwongerere imbaraga nshya zibasha gutuma duhangana na satani.
Bitangira gahoro gahoro ukumva urukundo wakundaga Imana rugenda rushira ntumenye impamvu kumbe Satani yarakunyaze, ubundi ukumva icyaha wakoze cyoroshye kitatuma usaba imbabazi nyamara ( Mu gikombe cy’Amata nta mwanda muto), imyanda yose mu mata ituma atanyobwa.
Tugana ku musozo nagira ngo mbabwire ngo igihe kirageze ngo turusheho gukiranuka, turusheho kwera, twibuke guhamagarwa kwacu kwa kera, twibuke umunezero twagiraga imbere y’Imana!
Dawidi amaze guhumuka, abonye icyamumariye inkweto mu birenge asenga Imana Kandi Imana iramwumvira, natwe reka twitekerezeho maze dusenge. Dukwiye gusaba Imana ikadusubiza ibihe byiza bya kera ndetse ikatwongerera imbaraga, kandi uwacogoye wese ikamubabarira mu izina rya Yesu, Amen.


text:
“Imana y’Umwami wacu Yesu Kristo, ari na yo Se, ishimwe kuko yatubyaye ubwa kabiri nk’uko imbabazi zayo nyinshi ziri, kugira ngo tugire ibyiringiro bizima tubiheshejwe no kuzuka kwa Yesu Kristo.” 1 Peter 1:3
Hari icyo Imana ivugana nawe, agakiza kawe ntabwo byabaye impanuka kugira ngo ukabone. Imana yagutoranije mbere yuko uyemera mu buzima bwawe. Bibiliya ivuga ko twatoranijwe kubw’ubuntu bw’Imana. 1 Petero 1:2.
Ese ni yihe mpamvu Imana yagutoranya cyangwa igatoranya njyewe kuba mu muryango wayo? Ibiterwa nuko Imana ari urukundo, ni Imana igira Ubuntu, uko urushaho gusobanukirwa n’ubuntu bwayo niko urushaho kunezezwa n’Agakiza yaguhaye.
Imana yaragutoranije, ese ubona wari ubikwiriye? Ntabwo ari amahirwe. Ese koko ubona ukwiriye kujya mu ijuru? Cyangwa nta nzira urimo kubona. Ese ubona uboneye ku buryo ukwiriye kuba mu muryango w’Imana? wenda nabyo urumva bitashoboka. Hari inkuru nziza kuri wowe, Imana yamaze kugutoranya!
Ese niki yakurikije kugira ngo igutoranye? 1 Petero 1:3 Imana yagutoranije kubera imbabazi zayo ntabwo ari kubw’ibikorwa byawe, kuko ntiwagera ku bikorwa byatuma Imana iguhitamo kuko wakoze ibikorwa runaka ahubwo igutoranya ishingiye ku mbabazi zayo zitagira akagero. Igihe cyose rero ivuze ko igushaka ko uba mu muryango wayo iragutoranya ikaguhamagarira gukora mirimo myiza muri Kristo Yesu.


text:
sam.
24
sept.
2011
ISOMO RYA MBERE
Igitabo cy’Umuhanuzi Ezekiyeli (Ezk 18, 25-28)
Uhoraho, Umushoborabyose aravuga ati «Sinifuza urupfu rw’umunyabyaha.» 25Nyamara muravuga muti «Imigenzereze ya Nyagasani ntitunganye.» Tega amatwi rero muryango wa Israheli : mbese koko imigenzereze yanjye yaba ari yo idatunganye ? Cyangwa se imigenzereze yanyu ni yo idatunganye ? 26Niba uwari intungane aramutse aretse ubutungane bwe agacumura maze agapfa, azaba azize ibyaha yakoze. 27Ariko niba umunyabyaha yanze ibyaha yakoraga, kugira ngo akore ibitunganye kandi akurikize ubutabera, aba arengeye ubugingo bwe. 28Niba yanze ibicumuro bye byose nta bwo azapfa, ahubwo azabaho.
ZABURI (Zab 25 (24), 4-5b, 6-7b, 8-9)
Inyik/ Uhoraho, ibuka ineza n’urukundo byawe.
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho, ibuka ineza n’urukundo,
wagaragaje kuva kera na kare.
Ntiwite ku byaha n’amafuti nakoze nkiri muto,
ahubwo unyiteho ukurikije impuhwe zawe.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyoroshya abaganisha ku butungane,
abacisha make akabatoza kunyura mu nzira ye.
ISOMO RYA KABIRI
Ibaruwa Mutagatifu Pawulo Intumwa yandikiye Abanyafilipi (Fil 2, 1-11)
Bavandimwe, 1niba rero inkunga yanyu iri muri Kristu, niba koko mutera imbere mu rukundo, niba koko muhuriye kuri Roho Mutagatifu, niba kandi mufite umutima w’impuhwe, 2ngaho nimunsenderezemo ibyishimo mutekereza kimwe, muhuje urukundo, muhuje n’umutima, murangamiye bimwe. 3Ntimukagire icyo mukora mubitewe n’ishyari cyangwa ukwikuza, ahubwo mwicishe bugufi, buri muntu yibwire ko abandi bamuruta. 4Mwoye guharanira ibyanyu gusa, ahubwo mwite no ku by’abandi.
5Nimugire mu mitima yanyu amatwara ahuje n’aya Kristu Yezu ubwe : 6N’ubwo we yari afite imimerere imwe n’iy’Imana, ntiyagundiriye kureshya na Yo. 7Ahubwo yihinduye ubusabusa yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu 8yicisha bugufi kurushaho, yemera kumvira ageza aho gupfa, apfiriye ndetse ku musaraba. 9Ni cyo cyatumye Imana imukuza, imuha Izina risumbye ayandi yose, 10kugira ngo nibamara kumva izina rya Yezu bose bamupfukamire, mu ijuru, ku isi n’ikuzimu, 11kandi indimi zose zamamaze ko Yezu Kristu ari We Nyagasani, biheshe Imana Se ikuzo.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntimugundirize umutima wanyu,
ahubwo mutege amatwi ijwi ry’Uhoraho.
Alleluya.
IVANJILI
+ Matayo (Mt 21, 28-32)
Muri icyo gihe, Yezu abwira abatware b’abaherezabitambo n’abakuru b’umuryango ati 28«Ngaho nimumbwire uko mubyumva. Umugabo yari afite abahungu babiri. Asanga uwa mbere aramubwira ati ‘Mwana wanjye, uyu munsi jya gukora mu mizabibu.’ 29Undi aramusubiza ati ‘Ndanze!’ ariko yisubiraho ajyayo. 30Se abwira uwa kabiri kwa kundi ; undi arasubiza ati ‘Yego, Mubyeyi’, nyamara ntiyajyayo. 31Ni uwuhe muri abo bombi wakoze icyo se yashatse ?» Bati «Ni uwa mbere.» Nuko Yezu arababwira ati «Ndababwira ukuri : abasoresha n’abakobwa b’ibyomanzi bazabatanga mu Ngoma y’Imana. 32Kuko Yohani yaje abayobora inzira y’ubutungane maze ntimwamwemera ; abasoresha bo n’abakobwa b’ibyomanzi baramwemera. Naho mwebwe mubonye urwo rugero, ntimwarushya mwisubiraho ngo mwemere.»


text:
RGB ivuga ko byagaragaye ko usanga mu turere tumwe na tumwe hari ibintu bitandukanye byakozwe, ugasanga bikurura abafatanyabikorwa baza kunganira mu iterambere ry’akarere nyamara wagera mu kandi ugasanga hari bake.
Mu nama yahuje RGB n’ Ihuriro ry’abafatanyabikorwa mu iterambere ry’uturere (JADF) kuva ku wa 24 kugeza ku wa 25 Ugushyingo, Umuyobozi Mukuru wa RGB, Prof Shyaka Anastase, yasabye uturere gusangira udushya kugira ngo imbaduko y’iterambere izamukire rimwe mu gihugu hose.
Yagize ati “Hari uturere turi hirya no hino mu gihugu tumaze kugaragaza ko dufite udushya, ibyo byiza tubisangize abandi ku buryo mu minsi iri imbere JADF z’uturere twose zizaba zikora kimwe kandi zifite uburyo bw’imikorere buri hejuru. Kuki mu karere runaka usanga abafatanyabikorwa bishimira gukorera muri aka karere? Ni iki gihari ku buryo kitashyirwa n’ahandi? Ngira ngo abantu bagakwiye gusangira utwo dushya.”
Prof. Shyaka yanaboneyeho gusaba abatanyabikorwa bagira uruhare mu iterambere ry’uturere kujya bazana gahunda zigamije kuzamura imibereho n’iterambere ry’umuturage.
Uko gusangira udushya k’uturere dutandukanye, bishobora kugira icyo bimarira uturere nkuko Umuyobozi wungirije ushinzwe ubukungu mu karere ka Nyaruguru, kavugwaho kuba 20% y’ibikorwa by’iterambere kagezeho byaragizwemo uruhare n’atafanyabikorwa, yasangije abandi uburyo bakorana na bo mu kubateza imbere.
Rusizi Antoine yagize ati “ Turabanza tukicara, tukereka abafatanyabikorwa bacu ahari ikibazo maze bakatubwira icyo bazadufasha, twe tugenda dushyira abaterankunga mu matsinda bitewe n’ibyo bakora maze bakamenyana, niba ari abatera inkunga mu by’ubuzima bose tukabashyira hamwe.”
Muri iyo nama yari igamije kureba icyakorwa ku buryo hahuzwa ibikorwa n’abafatanyabikorwa hagamijwe iterambere, RGB yavuze ko icyatuma iterambere rirushaho kugerwaho ari uko ababifitemo uruhare bose bakwiye kwicara bakaganira ndetse bagahana n’amakuru ku gihe n’umufatanyabikorwa akakirwa neza uko bikwiye.


text:
Ihuriro ry’ abakristo baharanira impinduka ya gikristo mu buzima bwa buri munsi CAMP "Christ Ambassadors in the Market Place" - biteguye guhura ku nshuro ya kabiri tariki ya 1 y’ ukwezi kwa karindwi 2015, kuri Sport View Hotel I Remera.
Ni ihuriro rizahuza abantu bagera kuri 500 bakora ahantu hatandukanye. Hagamijwe ko buri wese wemera Yesu Kristo nk’ Umwami n’ umukiza we yagombye kunoza imikorere ye kubw’ iterambere ry’ igihugu n ’icyubahiro cy’ Imana.
Tuzaba turi kumwe n’ abakozi b’ Imana batandukanye; Barimo Pasitori Jimmy Muyango ushimangira ko buri mukristo asabwa kuba umunyu n’umucyo w’ isi. Ndetse akagaragaza ko abakristu bamara umwanya munini aho bakorera kurenza ahandi hantu hose; bityo bagombye kugaragaza Ubwami bw’ Imana aho bakorera bitabangamiye akazi bakora.
Hazaba hari kandi Pasitori John Nga’nga uturuka muri Kenya na Rev Dr. Antoine Rutayisire wo mu Rwanda, bongeye gutumirwa ku nshuro ya kabiri bitewe nuko inyigisho zabo zanyuze benshi umwaka ushize.
Muri uyu mwaka iri huriro ryahawe insanganyamatsiko igira iti " Reka umucyo wawe urabagirane ". Biteganyijwe ko iri huriro rizaba umunsi umwe tariki ya 1 z’ukwa karindwi guhera saa mbiri n’ igice za mu gitondo.
Ntimuzacikwe!


text:
Mu gihe Intumwa y’Imana Dr Paul Gitwaza umuyobozi mukuru wa Zion Temple ku isi muri iyi minsi ari mu gihugu cya Israel, ku munsi w’ejo tariki ya 23 Nzeri 2016 yarasenze haba igitangaza gikomeye, benshi batangarira Imana. Ukurikije ibyo amaze igihe yigisha, icyo gitangaza akaba ari cyo kwandikwa mu Byakozwe n’Intumwa 29.
Ni mu rugendo rw’ubuhanuzi (Authentic Prophetic tours) Apotre Gitwaza n’abandi bari kumwe na we bari kugirira mu gihugu cya Israel gifite amateka menshi mu bijyanye n’iyobokamana. Nkuko bitangazwa n’abari kumwe na we muri urwo rugendo rw’ubuhanuzi barimo Pastor Barbra Umuhoza, ku munsi w’ejo bagiye gusengera ku musozi Carmel babona igitangaza cy’Imana.
Pastor Barbra Umuhoza avuga ko ubwo Apostle Dr Paul Gitwaza yari amaze gusenga bari ku musozi Carmel, hamanutse umuriro, wiyandikamo inyuguti nini ya ‘U’, ndetse babona n’ifoto irimo abamalayika babiri. Nyuma y’icyo gitangaza babonye n’amaso yabo, ngo hahise hagwa imvura mu gihe isanzwe igwa mu kwezi kw’Ukwakira, ibyo bikaba byatangaje abantu benshi.
Pastor Barbra Umuhoza
Pastor Barbra Umuhoza ari na we ukunze gusemurira Apostle Gitwaza akaba n’umwe muri Zion Temple bafite ibikorwa by’itangazamakuru mu nshingano zabo, yagaragaje ko ibyo babonye nta gushidikanya ari ibyo mu Byakozwe n’Intumwa igice cya 29, igice gishya kitaba muri Bibiliya cy’ibitangaza Imana iri gukoresha Intumwa muri iyi minsi.
Mu butumwa yasangije abakristo ba Zion Temple, abanyarwanda n’abandi bamukurikirana, akoresheje Instagram, yavuze ko nyuma yo gusenga Imana yabiyeretse inyuze mu muriro. Ati :
(…..)Ejo hashize igihe twari dushoje gusenga aho twari tuyobowe na Apostle Dr Paul Gitwaza ku musozi Carmel hamanutse umuriro urimo abamalayika babiri bari bawuhagazemo hagati, uwo muriro wari mu ishusho ya U isobanuye Might God (Uwiteka) mu kinyarwanda. Eejo hashize wari umunsi w’ibitangaza bigaragara. #Israel #AuthenticPropheticTours #Acts29.
Iki gitangaza cyo kubonekerwa n’Imana, kibaye nyuma y’aho Intumwa Dr Paul Gitwaza amaze igihe yigisha ku gitabo cy’Ibyakozwe n’Intumwa aho abwiriza ku gice cya 29 gisanzwe kitanditswe muri Bibiliya, agasobanurira abakristo ko muri iki gihe hari ibindi bitangaza bikomeye Imana iri gukoresha abakozi bayo batandukanye ku isi, mu ihishurirwa rya bamwe mu bakozi b’Imana bakomeye, ibyo akaba ari byo bikubiye muri icyo gice cya 29 (igice gishya) dore ko ubusanzwe igitabo cy’Ibyakozwe n’Intumwa kigizwe n’ibice 28.
Intumwa Paul Gitwaza
papa ndakwemera cyane icyama nkakubona amaso kuyandi nkagukora muntoki
birashoboka kwerekwa ariko bagenzi tujya mwijuru musenge mwongere musenge burimuntu akizwe kugiti cye ! kuko ni danje kabisa IMANA niyo iza ruca ok
Gitwaza nareke kuyobya Abantu kuko Bible ivuga yuko Ubutumwa bwiza bwavuye i Yelusaremu Hari kumunsi wa pentecote niba Utemera Ibyo ba Petero bigishije nabagenzibe11reka kwiyita Intumwa.Ese watumwe nande ? Ese wanditswehe muri Bible ? Ese Ubutumwa ufite ninkubwande muri Bible ? Kandi wabatijwe ngande muri Bible ?kumunsi umwe muzakorwa nisoni !
Muzabamenyera Kumbuto Bazeraho None Ngo byandikwe hehe ?ariko ye ntimunavuzengo ari ibishoboka byakwandikwa naho mwarangije kubyemeza !mbega isi yanyuma ?!
kuba abonye umuriro nibisanzwe none niyahe message yabwiwe n'abamalayika ?
Matayo 24:24 Yesu avuga ko abahanuzi b'ibinyoma bazakora ibitangaza bayobye benshi ndetse n'intore. Ibyahishuwe 13:13 Bazamanura umuriro uvuye hejuru. Bene Data dusangiye kwizera, turatashye ndagaswi. mushikame ,usenge muhange amaso umukiza wacu arahje bidatinze.
Uyu mwana w'umuhungu koko yatuje ko Imana izamanuka ikikorera ibyo amaso yacu atigeze abona n'amatwi atumvise. Arahindura bibiriya ashaka iki ?
Ibyahishuwe 22:18-19 "....nihagiraumuntu ugira icyo yongeraho....nihagira umuntu ugira icyo avana ku magambo ... IITimoteyo 3:16 Ibyanditswe byera byose byahumetswe n’Imana,e kandi bifite akamaro ko kwigishaf no gucyahag no gushyira ibintu mu buryoh no guhanirai gukiranuka, Ibyo byanditswe Byera bishya biturutse he ? Ngo yabonye abamarayika 2, none abandika bashushanya ko aba ari ikigereranyo, abamarayika tuzi ishusho bafite ? Uwo Apotre utubeshya ngo yarababonye, yabonye bafite iyihe shusho ? Mwabantu mwe mwakwitonze. Ubu umunsi azagaruka mu Rwand hari abazajya kumusanganira ngo nabahe umugisha Imana yamwoherereje Abamarayika.Ahaaaaa !!!!!!
EEE,Karabaye, ubu izintumwa mwizera, ni nka ABRAHAMU, MOSES,SALOMONI,ISHMAEL, ISSC, YOZEFU,YAKOBO, N'intumwe z'IMANA koko ? Ese abazaza biyitwa intumwa yesu yavuze hari abandi murindire batari bariya ? ese umuhamya wibyo bitanaza ninde ? nuwo bajyanye, gusenga malaika akaza mu muriro,ubwo satani niwe uziyerekana mu rumuri ? bariya niyo bajya irusiroro bakazura abaharyamye bose ntabwo nabemerakeretse hari bibiliya ihindutse,ariko nabwo niyo yahinduka sinabemera kuko n'ubundi bari kuduteguza ko bagiye kwiyongereramo mu byakozwe n'IIntumwa muri bibiliya bifite ibice 28 nonenbagiye kwishyiriramo igice cyabo cya 28 kibavuga kugirango ibyo bahanura by'ibinyoma bigire imbaraga z'umwuka wera kubatazi bibiliya. MUSOME MUSOBANUKIRWE MUMENYE INTUMWA N'ABAHANUZI nibantu ki boherezwa nande,boherezwa he, bahabwa ubumwa ki ? ubuhanuzi bahabwa n'ubuhe ? batandukaniye he n'abahanuzi n'intumwa zibinyoma zikorera satani yesu yabwiye ?IYI SI IGEZE AHARINDIMUKA, MUSOME MUCUKUMBURE IJAMBO RY'IMANA BITARIBYO BAYIIII I(bye)
Gitwaza nuwo mugore Barbara mureke ubutekamutwe. Mwokuyobya abanyarwanda kandi nuyu mu nyamakuru wanditse iyi nkuru yigaye ubutaha ajye ajora ibyo agiye kwandika arebe ukuri kwabyo nicyo bifasha abasomyi. Imana ibabarire kuko byose ni amaco yinda
mwitondere ibyo muminsi yimperuka abahanuzi bose siko bahanura ibyukuri bisaba ubushishozi n'ubwitozi kuko bazayobya benshi biyita abahanuzi b'Imana
gitwaza aba yifatiye abataramenya ukuri, gitwaza kumanura umuriro nabapfumu barabikora kandi nawe numupfumu nkabo bose. mureke bible iravuga ngo mureke urukungu rukurane n, amasaka.
Bigenze bite ko havuzwe ka nta n'ijambo na rimwe rigomba kwongerwa kuri Bible ? icyo gice cya 29 Gitwaza akivanye he ?
Niba utegereje ko radio na TV zibivuga uzayoba amafaranga akora byinshi bayatanze bakora montage bikagaragara !!!!!!!!!!! BITYO BAKABA BARAKWIFATIYE UKaba urayobye ....................................NGAHO RERO IBYAKOZWE N` INTUMWA 29 !!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!! ko ibiba mu ijjuru ari ibyo amaso yacu atigeze abona mwabwiwe ni iki iyo shusho ko ari abamarayika ???????????????????nzaba ndora !!!!!!!!!!!
Ibyahishuwe 22:18-19 niko kuri naho ibyo ni urujijo byanditse gutese ? Mugice cya 29 myiyobya abakristo ibyo turabyanze
Dore ubuyobe.Kwongera no Kugabanya Ijambo ry'Imana ni ikizira.
ibi ntakuri kurimo yabonye umuriro ari kumwe nande ?nta TV nta radio zibivuga ikindi urwaye amaso akabona ibishashi yabyita kubonekerwa ?ejo narasenze nange mbona ukwzi kurijimye ubwo nabonye abamarayika ?
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
Amerika : DONALD TRUMP ashobora kugambanirwa n’Inzego z’Iperereza
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
Nta gihamya yuko Uburaya buterwa n’ubukene
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga
11-01-2017br>
Kohereza Umugogo w’Umwami Kigeli mu Rwanda : Gutsindwa kwa Rujugiro na...


text:
Byari bimaze kuba akamenyero mu mugi wa Kigali ko m'utubari ndetse no mu bitaramo abana b’abakobwa batarageza ku myaka 18 bitembereramo uko bashatse ndetse banakora ibikorwa bigayitse byo kwicuruza. Nyuma y’aho umugi wa Kigali uboneye ko binyuranyije n’amategeko gukoresha abana umwuga w’uburaya,wabanje gufunga ahenshi mu hantu ibikorwa nk’ibyo byari bigayitse byaberaga.
Hmwe mu hafunnzwe ni muri SKY HOTEL, ahatangiriye igikorwa cyo kuzana ababyinnyi baturutse mu gihugu cya Uganda ndetse biganjemo bene urwo rugero rw’abana b’abakobwa. Imibyinire yabo ntiyarisanzwe kuko bagitangira babyinaga bambaye utwenda tugaragaza imiterere y’umubiri wabo, ndetse bamwe ibice by’umubiri biri hanze. Ibyo bikaba bitari bisanzwe cyane mu mugi wa Kigali. Kuva aho abo babyinnyi biganjemo urubyiruko rukiri ruto badukiye, bagenzi babo barimo n’abakiri mu mashuri yisumbuye barahuruye ndetse ntibagire ijoro na rimwe bahacikwa. Bamwe muri bo ni bwo batangiye umurimo wo kwicururiza muri ako kabari.
Mu rwego rwo guca iyo ngeso burundu umugi wa Kigali wongeye gufungurira bene aho hantu habera ibyo bitaramo byinjiramo abatarageza ku myaka ari uko babanje kwerekana irangamuntu. Utazubahiriza icyo cyemezo kandi ikizakurikiraho ngo ni ugufungirwa burundu ubucuruzi bwe bwa muzika n’inzoga.


text:
Abaroma 10
Abayuda bivutsa gukiranuka kwImana
1.Bene Data, ibyo umutima wanjye wifuza nibyo nsabira Abisirayeli ku Mana, ni ukugira ngo bakizwe. 2.Ndabahamya yuko bafite ishyaka ryImana ariko ritava mu bwenge, 3.kuko ubwo bari batazi gukiranuka kwImana uko ari ko, bagerageje kwihangira gukiranuka kwabo ubwabo, bituma basuzugura gukiranuka kwImana, 4.kuko Kristo ari we amategeko asohoraho kandi ni we uhesha uwizera wese gukiranuka. 5.Mose yanditse ibyo gukiranuka guheshwa no gukomeza amategeko ati Ugusohoza azabeshwaho na ko. 6.Ariko gukiranuka guheshwa no kwizera kuvuga gutya kuti Ntukibaze uti Ni nde uzazamuka ngo ajye mu ijuru? (Bisobanurwa ngo: kumanura Kristo). 7.Cyangwa uti Ni nde uzamanuka ikuzimu? (Bisobanurwa ngo: kuzamura Kristo amukuye mu bapfuye). 8.Ahubwo kuvuga kuti Ijambo rirakwegereye, ndetse riri mu kanwa kawe no mu mutima wawe. Ni ryo jambo ryo kwizera, iryo tubabwiriza. 9.Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa, 10.kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa. 11.Kuko ibyanditswe bivuga biti Umwizera wese ntazakorwa nisoni. 12.Nta tandukaniro ryUmuyuda nUmugiriki, kuko Umwami umwe ari Umwami wa bose, ni we ubereye abamwambaza bose ubutunzi, 13.kuko umuntu wese uzambaza izina ryUmwami azakizwa. 14.Ariko se bamwambaza bate bataramwizera? Kandi bamwizera bate bataramwumva? Kandi bakumva bate ari nta wababwirije? 15.Kandi babwiriza bate batatumwe? Nkuko byanditswe ngo Mbega uburyo ibirenge byabavuga ubutumwa bwiza ari byiza cyane! 16.Icyakora abumviye ubutumwa bwiza si bose, kuko Yesaya yavuze ati Mwami ni nde wizeye ubutumwa bwacu? 17.Dore kwizera guheshwa no kumva, no kumva kukazanwa nijambo rya Kristo. 18.Ariko ndabaza nti Ntibumvise? Yee, rwose barumvise ndetse Ijwi ryabo ryasakaye mu isi yose, Amagambo yabyo agera ku mpera yisi. 19.Ariko ndabaza nti Abisirayeli ntibabimenye? Mose ni we wabanje kuvuga ati Nzabateza ishyari ku batari ishyanga nyashyanga, Nzabarakaza nkunze ishyanga ritagira ubwenge. 20.Kandi Yesaya ashira amanga cyane aravuga ati Nabonywe nabatanshatse, Neretswe abatambaririje. 21.Ariko ku Bisirayeli aravuga ati Ubwoko butumva kandi butongana nabutegeraga amaboko umunsi ukira.
Uri gusoma Abaroma igice cya: